cyanic-selkie/wikianc huggingface dataset:
Salvertia
Salvertia เป็นสกุลของพืชดอกที่อยู่ในวงศ์ Vochysiaceae มีเพียงสปีชีส์เดียวคือ Salvertia convallariodora.
ลำโพง
ลักษณะการทำงานของลำโพง
การทำงานของคอยส์เสียงใช้หลักการของแม่เหล็กไฟฟ้า โดยได้จากกฎของแอมแปร์ เมื่อมีกระแสไฟฟ้าไหลผ่านเข้าไปในขดลวดหรือคอยส์ ภายในคอยส์จะเกิดสนามแม่เหล็กขึ้นซึ่งจะเหนี่ยวนำให้แท่งเหล็กที่สอดอยู่เป็นแม่เหล็กไฟฟ้าปกติแม่เหล็กจะมีขั้วเหนือและขั้วใต้ ถ้านำแม่เหล็กสองแท่งมาอยู่ใกล้ๆกัน โดยนำขั้วเดียวกันมาชิดกันมันจะผลักกัน แต่ถ้าต่างขั้วกันมันจะดูดกันด้วยหลักการพื้นฐานนี้ จึงติดแม่เหล็กถาวรล้อมคอยส์เสียงและแท่งเหล็กไว้ เมื่อมีสัญญาณทางไฟฟ้าหรือสัญญาณเสียงที่เป็นไฟฟ้ากระแสสลับป้อนสัญญาณให้กับคอยส์เสียงขั้วแม่เหล็กภายในคอยส์เสียงจะเปลี่ยนทิศทางตามสัญญาณสลับที่เข้ามา  ทำให้คอยส์เสียงขยับขึ้นและลงซึ่งจะทำให้ใบลำโพงขยับเคลื่อนที่ขึ้นและลงด้วยไปกระแทกกับอากาศเกิดเป็นคลื่นเสียงขึ้น
ภาษาบัลติ
ประวัติ
ประชากรส่วนใหญ่มีต้นกำเนิดมาจากชาวทิเบต โดยประชากรเหล่านี้อพยพมาในเวลาต่างๆกันในอดีต ภาษาที่พูดเป็นสาขาของภาษาทิเบตโบราณ มีชาวชีนบางส่วนพูดภาษาชีนา รูปแบบปัจจุบันของภาษาบัลติได้อิทธิพลจากภาษาบูรุซักกี ภาษาตุรกีและภาษาอูรดู รวมทั้งได้อิทธิพลจากวรรณกรรมอิสลามภาษาเปอร์เซียด้วยทำให้มีความแตกต่างจากภาษาทิเบตที่เป็นต้นกำเนิดมากขึ้น ภาษาบัลติใกล้เคียงกับภาษาทิเบตสำเนียงคามมากกว่าสำเนียงอูซังและอัมโด จึงเป็นไปได้ว่าชาวทิเบตที่เข้าสู่บัลติสถานมาจากแคว้นคาม นักวิชาการบางกลุ่ม เช่น Rever and H.A. Jascke ถือว่าภาษาบัลติเป็นสำเนียงตะวันตกสุดของภาษาทิเบต ไม่ถือเป็นภาษาเอกเทศต่างหาก
อักษร
ภาษาบัลติเคยมีอักษรเป็นของตนเองเรียกอักษรบัลติ ซึ่งเป็นอักษรแบบเดียวกับอักษรทิเบต ต่อมาถูกแทนที่ด้วยอักษรอาหรับแบบอูรดูเมื่อราว พ.ศ. 2200 ปัจจุบันได้มีการสนับสนุนให้ชาวบัลติกลับมาใช้อักษรของตนเองเพื่อรักษาวัฒนธรรมดั้งเดิมของตนไว้ อักษรชนิดนี้มีใช้หลังจากที่ชาวทิเบตประดิษฐ์อักษรของตัวเองขึ้น และแพร่เข้าสู่บัลติสถานเมื่อราว พ.ศ. 1270 ใช้ในงานเขียนทางศาสนาและเป็นอักษรราชการ จนเมื่อราว พ.ศ. 2100เมื่อราชวงศ์มักโปนมีอำนาจและมีความสัมพันธ์กับราชวงศ์โมกุลของอินเดีย ภาษาเปอร์เซียเข้ามามีบทบาทเหนือกว่าภาษาบัลติ และเมื่อบัลติสถานถูกรวมเข้ากับปากีสถาน เมื่อ พ.ศ. 2491 ภาษาอูรดูและภาษาอังกฤษเข้ามามีบทบาทมากจนแทบจะไม่มีการประดิษฐ์คำใหม่ในภาษาบัลติเลย โดยใช้คำจากภาษาอูรดูและภาษาอังกฤษแทน
Sandemania
Sandemania เป็นสกุลของพืชดอกที่อยู่ในวงศ์ Melastomataceae มีเพียงสปีชีส์เดียวคือ Sandemania hoehnei.
นักสำรวจปิโตรเลียม
นักธรณีฟิสิกส์ปิโตรเลียม(Petroleum Geophysicist)
ในการสำรวจโดยวิธีการวัดค่าความเข้มสนามแม่เหล็กนั้น นักธรณีฟิสิกส์จะใช้เครื่องมือวัดค่าความเข้มสนามแม่เหล็ก (Magnetometer) เพื่อคำนวณค่าความเข้มของสนามแม่เหล็กโลก ณ จุดที่ทำการสำรวจบนพื้นผิวโลก สำหรับการสำรวจโดยวิธีการการวัดค่าความโน้มถ่วงของโลก นั้นจะใช้เครื่องมือวัดค่าความโน้มถ่วงของโลก (Gravity Meter/ Gravimeter) ช่วยในการคำนวณวัดค่าความโน้มถ่วงโลก ณ บริเวณที่ทำการสำรวจ โดยเครื่องมือทั้ง 2 ประเภทที่กล่าวมาแล้ว จะถูกใช้ในการสำรวจหาลักษณะ ขนาด ความลึก และขอบเขตโดยประมาณของแอ่งสะสมตะกอนและโครงสร้างชั้นหินที่ซ่อนอยู่ใต้พื้นดิน สำหรับการสำรวจโดยวิธีการวัดค่าความไหวสะเทือนนั้น จะเป็นการส่งคลื่นเสียงไปใต้พื้นดินโดยการจุดระเบิด หรือการกระแทกบนพื้นดิน ซึ่งคลื่นความสั่นสะเทือนที่ถูกส่งผ่านลงไปใต้ผิวดินจะสะท้อนกลับจากชั้นหินใต้พื้นดินมายังผิวโลก ในลักษณะของคลื่นสะท้อนกลับ และจะเข้าสู่เครื่องรับสัญญาณและถูกบันทึกโดยเครื่องมือซึ่งเรียกว่า geophone ซึ่งข้อมูลที่บันทึกไว้จะถูกนำไปประมวลผลจนสามารถแสดงผลออกมาในลักษณะของรูปภาพแสดงถึงตำแหน่งและรูปร่างลักษณะโครงสร้างของชั้นหินเบื้องล่างได้
ด้านธรณีวิทยาปิโตรเลียม
สาขาวิชาธรณีศาสตร์ ภาควิชาฟิสิกส์ คณะวิทยาศาสตร์ มหาวิทยาลัยมหิดล
หน่วยงานด้านการสำรวจและผลิตปิโตรเลียมในประเทศไทย
บริษัท เชฟรอนประเทศไทย จำกัด
ศูนย์พัฒนาปิโตรเลียมภาคเหนือ กรมการพลังงานทหาร
เส้นขนานที่ 36 องศาเหนือ
รอบโลก
- จังหวัดกิฟุ
- จังหวัดไซตามะ
อันดับปลาไหลนา
มีรูปร่างโดยรวมเรียวยาวคล้ายปลาในอันดับปลาไหล (Anguilliformes) หรือปลาไหลแท้ ที่มีขนาดใหญ่กว่าและพบได้ในทะเลด้วย แต่ลำตัวแบนข้างเล็กน้อย เกล็ดมีขนาดเล็ก แบบบางเรียบ หรือบางชนิดไม่มีเกล็ด ขอบปากของขากรรไกรบนเจริญมาจากกระดูกพรีแม็กซิลลา และกระดูกแม็กซิลลา คู่ขนานกันกับกระดูกฮูเมอรัล อาร์คไม่สามารถยืดหดได้ มีฟันบนขากรรไกร และเพดานปาก ไม่มีครีบท้อง ช่องเปิดเหงือกมีขนาดเล็กอยู่ทางด้านล่างของส่วนหัว หรือบริเวณคอหอย มีกระดูกแกนเหงือก 3-4 อัน อาจมีอวัยวะพิเศษช่วยในการหายใจ ครีบเดี่ยวอาจเสื่อมไป หรือมีหนังคลุม อาจมีหรือไม่มีครีบคู่ ไม่มีกระเพาะลม เส้นข้างลำตัวสมบูรณ์ แผ่นหนังหุ้มกระดูกกระพุ้งแก้มเชื่อมต่อกับคอคอด  ตามีขนาดเล็ก
อาสการ์เดอร์
ในตำนานนอร์ส อาสการ์เดอร์ (Ásgarðr) เป็นสถานที่ของทวยเทพและเป็นที่ตั้งของโถงวัลฮ็อลล์ของจอมเทพโอดินน์ อาสการ์เดอร์ได้รับการกล่าวถึงในหนังสือหลายเล่มซึ่งรวมถึง Poetic Edda ที่เรียบเรียงขึ้นในคริสต์ศตวรรษที่ 13
กำแพงแห่งอาสการ์เดอร์
อาสการ์เดอร์มีกำแพงและปราการขนาดมหึมาคอยป้องกันภัยจากเหล่ายักษ์ กำแพงนี้ถูกสร้างโดยนายช่างที่เป็นยักษ์ไม่ปรากฏนาม เขาเสนอสร้างกำแพงเสร็จในสามฤดูโดยเรียกร้องค่าตอบแทนเป็นการแต่งงานกับเทพีเฟร็วยา พร้อมกับขอพระอาทิตย์และพระจันทร์ เหล่าทวยเทพปรึกษากันและเห็นพ้องในทางคัดค้าน แต่โลกีเสนอให้ตั้งเงื่อนไขใหม่ว่านายช่างต้องสร้างกำแพงเสร็จในฤดูหนาวเพียงฤดูเดียวและห้ามใครช่วยเหลือนอกจากม้าของตน ทวยเทพยอมตกลงด้วยมองว่าเป็นไปไม่ได้อยู่แล้ว นายช่างก็รับเงื่อนไขใหม่เช่นกัน
นายช่างเริ่มสร้างกำแพง ทวยเทพเห็นว่าม้าของนายช่างที่ชื่อสวาดิลวารี นั้นทำงานเร็วเป็นสองแรงของนายช่าง กำแพงถูกสร้างอย่างรวดเร็ว ก่อนหน้าเส้นตายเพียงสามวัน กำแพงก็สูงใหญ่เกินกว่าที่ศัตรูใดจะบุกได้ ตอนนี้เหลือแค่เพียงก่อหินเป็นซุ้มประตูเท่านั้นก็จะแล้วเสร็จ เหล่าทวยเทพต่างอยู่ไม่สุขและหันไปดุด่าโลกี พวกเขาขู่โลกีว่าหากกำแพงเสร็จในกำหนดจะฆ่าโลกีเสีย หากเสียพระอาทิตย์ไปทั้งเก้าโลกก็จะอยู่ในความมืดมิดนิรันดร์
ประเทศฝรั่งเศส
ฝรั่งเศสเป็นมหาอำนาจมาตั้งแต่สมัยกลาง และปกครองด้วยระบบฟิวดัล พระเจ้าฟีลิปที่ 2 เสริมสร้างอำนาจของราชวงศ์และยังขยายอาณาจักรเพิ่มขึ้นเป็นสองเท่า เมื่อสิ้นรัชสมัยของพระองค์ ราชอาณาจักรก็กลายเป็นรัฐที่มีอำนาจมากที่สุดในยุโรป ตั้งแต่กลางศตวรรษที่ 14 ถึงกลางศตวรรษที่ 15 ฝรั่งเศสเผชิญความขัดแย้งทางราชวงศ์นำไปสู่สงครามร้อยปี ก่อนจะเข้าสู่สมัยฟื้นฟูศิลปวิทยาซึ่งตามมาด้วยความเจริญทางศิลปะและวัฒนธรรม ในช่วงเวลานั้น ฝรั่งเศสยังทำสงครามกับชาติต่าง ๆ และมีการล่าอาณานิคมทั่วโลก และในศตวรรษที่ 20 พวกเขาเป็นชาติที่มีอาณานิคมมากเป็นอันดับสองของโลก ในศตวรรษที่ 16 สงครามศาสนาระหว่างชาวคาทอลิกและอูว์เกอโนทำให้ราชอาณาจักรอ่อนแอลง ก่อนจะกลับมาเป็นมหาอำนาจของยุโรปอีกครั้งในศตวรรษที่ 17 ในรัชสมัยของพระเจ้าหลุยส์ที่ 14 แต่หลังสิ้นสุดสงครามสามสิบปี ฝรั่งเศสต้องเผชิญภาวะเศรษฐกิจถดถอย และการทำสงครามอื่น ๆ (โดยเฉพาะความพ่ายแพ้ในสงครามเจ็ดปีและการมีส่วนร่วมในสงครามปฏิวัติอเมริกา) ทำให้ราชอาณาจักรระส่ำระส่ายอย่างหนักจนสิ้นสุดศตวรรษที่ 18 นำไปสู่การปฏิวัติใน ค.ศ. 1789 ซึ่งเป็นการล้มล้างระบอบสมบูรณาญาสิทธิราชย์ การปฏิรูประบอบเก่า การประหารพระเจ้าหลุยส์ที่ 16 และกลายสภาพเป็นสาธารณรัฐสมัยใหม่ชาติแรก ๆ ในประวัติศาสตร์ และสร้างปฏิญญาว่าด้วยสิทธิมนุษยชนและพลเมืองมาจนถึงทุกวันนี้
สภาพภูมิอากาศ
ช่วงนี้เป็นฤดูท่องเที่ยวในปารีสที่สูงขึ้นและมีอุณหภูมิสูงขึ้นด้วย คาดว่าจะมีอุณหภูมิสูงสุดทุกวันอย่างน้อย 83 ° F (25 ° C) พร้อมกับคืนที่รวดเร็วประมาณ 55 ° F (13 ° C)
ประวัติศาสตร์
ราชสำนักฝรั่งเศสขึ้นสู่จุดสูงสุดในรัชสมัยพระเจ้าหลุยส์ที่ 14 ซึ่งในยุคนี้ฝรั่งเศสได้เป็นประเทศที่มีประชากรมากที่สุดในยุโรป และมีอำนาจทางการเมือง เศรษฐกิจศิลปะ และ วัฒนธรรม ต่อยุโรปเป็นอย่างมาก
ฝรั่งเศสได้รับความบอบช้ำอย่างหนักจากสงครามโลกทั้งสองครั้ง ปัจจุบันใช้การปกครองระบอบประชาธิปไตยแบบที่มีทั้งประธานาธิบดี และนายกรัฐมนตรี (เรียกยุคสาธารณรัฐที่ห้า) ทศวรรษที่ผ่านมาฝรั่งเศสและเยอรมนีเป็นผู้นำของการรวมตัวตั้งประชาคมยุโรป ซึ่งพัฒนามาเป็นสหภาพยุโรปในปัจจุบัน
ความสัมพันธ์ระหว่างประเทศ
ในฐานะศูนย์กลางความสัมพันธ์ระหว่างประเทศที่สำคัญ ฝรั่งเศสมีคณะทูตที่ใหญ่เป็นอันดับสามในโลกรองจากจีนและสหรัฐซึ่งมีประชากรมากกว่าพวกเขามาก นอกจากนี้ยังเป็นเจ้าภาพสำนักงานใหญ่ขององค์กรระหว่างประเทศหลายแห่ง เช่น องค์การเพื่อความร่วมมือและการพัฒนาทางเศรษฐกิจ, ยูเนสโก, องค์การตำรวจอาชฐากรรมระหว่างประเทศ, สำนักงานชั่งตวงวัดระหว่างประเทศ และ OIF
กองทัพ
นอกจากนี้ ในสถานการณ์พิเศษ กองทหารรักษาการณ์จะรวมตัวกับหน่วยต่อต้านการก่อการร้ายของกองทหารรักษาการณ์แห่งชาติ (Escadron Parachutiste d'Intervention de la Gendarmerie Nationale), กลุ่มการแทรกแซงระดับชาติ (Groupe d'Intervention de la Gendarmerie Nationale) และยังมี National Gendarmerie รับผิดชอบในการไต่สวนคดีอาญา รวมถึงหน่วยงานสำคัญซึ่งได้แก่ Mobile Brigades of the National Gendarmerie ซึ่งมีหน้าที่รักษาความสงบเรียบร้อยของประชาชน
เศรษฐกิจ
เมื่อวัดจากมูลค่าผลิตภัณฑ์มวลรวมในประเทศ ประเทศฝรั่งเศสนับเป็นมหาอำนาจทางเศรษฐกิจอันดับ 10 ของโลกในปี 2008 และอันดับสองของยุโรปเมื่อวัดตามภาวะเสมอภาคของอำนาจซื้อ ฝรั่งเศสเป็นหนึ่งใน 11 สมาชิกร่วมก่อตั้งสหภาพยุโรปและเริ่มใช้เงินสกุลยูโรเมื่อปี 1999 และเริ่มใช้เหรียญและธนบัตรแทนสกุลฟรังก์ในอีกสามปีต่อมา ขณะที่มีบริษัทเอกชนในฝรั่งเศสมีจำนวนมาก รัฐบาลก็มีการตั้งรัฐวิสาหกิจและแทรกแซงเอกชนในบางครั้ง ภาครัฐมีบทบาทสำคัญในด้านโครงสร้างพื้นฐาน เป็นผู้ลงทุนรายใหญ่ในระบบรถไฟ ไฟฟ้า อากาศยาน พลังงานนิวเคลียร์และโทรคมนาคม จึงนับได้ว่าฝรั่งเศสมีลักษณะเศรษฐกิจแบบผสม แม้ภาครัฐจะพยายามลดการแทรกแซงและมีการแปรรูปรัฐวิสาหกิจเป็นเอกชนอยู่เรื่อยมา
ปรัชญา
แนวคิดนี้ได้รับการต่อต้านในคริสต์ศตวรรษที่ 20 เมื่อมีการก่อตั้งแนวคิดนิยมจิตวิญญาณขึ้น เช่น แนวคิดของอ็องรี แบร์กซอน ผู้เชื่อว่าประสบการณ์และสัญชาติญาณมีความสำคัญกว่าการคิดแบบเหตุผลตามสิ่งที่เกิดขึ้นบนโลกเท่านั้น ขณะเดียวกัน การศึกษาทฤษฎีของธรรมชาติและความรู้ก็มีความเด่นชัดมากขึ้นในศตวรรษนี้ มีนักคณิตศาสตร์ที่มีชื่อเสียงมากมาย เช่น อ็องรี ปวงกาเร หลังสงครามโลกครั้งที่สอง แนวคิดของฌ็อง-ปอล ซาทร์ ผู้นิยมในปรากฏการณ์วิทยาและอัตถิภาวนิยม ได้รับความนิยมอย่างมาก นำมาสู่การกำเนิดของปรัชญาหลังสมัยใหม่ เช่น แนวคิดของมีแชล ฟูโก
วันหยุด
วันหยุดในประเทศฝรั่งเศส:
เบริก-อะพอน-ทวีด
จากการสำรวจสำมะโนประชากรใน ค.ศ. 2001 เบริกอะพอนทวีดมีประชากรทั้งหมดประมาณ 11,665 คน ตำบลและเทศมณฑลก่อตั้งขึ้นในปี ค.ศ 2008.
สุลต่านอับดุล มาจิด ฮัสซัน
สุลต่านอับดุล มาจิด ฮัสซัน (Abdul Majid Hassan) เป็นสุลต่านพระองค์ที่ 2 แห่งเนการาบรูไนดารุสซาลาม
วัดยอดลำธาร (จังหวัดสกลนคร)
วัดยอดลำธาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาแก้ว อำเภอโพนนาแก้ว จังหวัดสกลนคร ปัจจุบัน พระครูอัครธรรมสาร เป็นเจ้าอาวาส
สโมสรฟุตบอลอาร์เซนอลในฤดูกาล 2019–20
เอฟเอคัพ
การจับสลากรอบสามได้มีขึ้นเมื่อวันที่ 2 ธันวาคม ค.ศ. 2019.
อีเอฟแอลคัพ
การจับสลากรอบสามได้ยืนยันเมื่อวันที่ 28 สิงหาคม ค.ศ. 2019, ถ่ายทอดสดทาง สกาย สปอร์ตส์.
วัดอินทาราม (จังหวัดกาญจนบุรี)
อาคารและเสนาสนะที่สำคัญ ได้แก่ วิหารพระป่าเลไลยก์ สันนิษฐานว่าอาจปฏิสังขรณ์ขึ้นมาจากซากวิหารเดิม ภายในประดิษฐานพระพุทธรูปปางป่าเลไลยก์ องค์ใหญ่ ชาวบ้านเรียกว่า หลวงปู่เลไลยก์ หน้าตักกว้าง 2 เมตร สูง 7.5 เมตร สร้างด้วยปูนปั้นแบบโบราณเป็นแกนไม้รวก รอบวิหารประดิษฐานรูปปั้นอดีตเจ้าอาวาส เบื้องซ้าย-ขวาด้านหน้าวิหารมีหอระฆังก่ออิฐถือปูนอยู่ด้านละ 1 หอ ลักษณะเป็นอาคารมณฑปขนาดเล็ก ด้านล่างมีช่องประตูทั้ง 4 ทิศ ส่วนบนทำเป็นเจดีย์สี่เหลี่ยมย่อมุม มีเจดีย์จำนวน 3 องค์ อยู่ด้านทิศตะวันออกของอุโบสถ 2 องค์ ศาลาการเปรียญ สร้างเมื่อ พ.ศ. 2495 ภายในประดิษฐาน หมู่กุฏิก่ออิฐฉาบปูน และพระปรางค์องค์สีขาว ศิลปะอยุธยาตอนปลาย รัตนโกสินตอนต้น ทรงฝักข้าวโพด ฐานเป็นฐานเขียง 3 ชั้น มีบันไดทางขึ้นสู่ฐานเขียงชั้นที่ 2 ที่ด้านทิศเหนือและใต้ เหนือขึ้นเป็นชุดฐานปัทม์ (ฐานบัว 4 ชั้น) เรือนธาตุที่มีซุ้มจระนำทั้ง 4 ทิศ กรอบซุ้มปั้นปูนเป็นลวดลายพญานาค ยอดปรางค์ซ้อน 7 ชั้น เหนือสุดเป็นรูปบัวคลุ่มที่เป็นทรงโดมสูงและนภศูลโลหะ
การพิชิตมักกะฮ์
เข้าไปในมักกะฮ์
ยุทธวิธีของพวกเขาคือการเดินเข้าไปที่จุดศูนย์กลางจากทุกด้าน จึงทำให้ข้าศึกไม่สามารถตีวงให้แตกได้ง่าย และหยุดไม่ให้ชาวกุเรชคนใดแอบหนีออกไปได้
ทิโมธี ชาลาเมต์
ชีวิตวัยเด็กและการศึกษา
ทิโมธี ฮัล ชาลาเมต์ เกิดวันที่ 27 ธันวาคม พ.ศ. 2538 ในนิวยอร์ก เขาใช้ชีวิตที่แมนแฮตตันพลาซ่า อาคารพักอาศัยที่ได้รับการสนับสนุนจากรัฐบาลกลางในเฮลส์คิทเช่น เขามีพี่สาวหนึ่งคนชื่อ พอลลีน ชาลาเมต์ ซึ่งมีอาชีพนักแสดงเช่นกัน แม่ของเขา นิโคล เฟลนเดอร์ เป็นชาวนิวยอร์กรุ่นสาม ลูกครึ่งรัสเซียยิวและออสเตรียยิว เธอเป็นนายหน้าขายอสังหาริมทรัพย์ที่ NRT (company) และเคยเป็นนักเต้นจากบรอดเวย์ เฟลนเดอร์จบปริญญาตรีเอกภาษาฝรั่งเศสจากมหาวิทยาลัยเยล และเคยทำงานเป็นครูสอนภาษาและสอนเต้น พ่อของเขาเป็นชาวฝรั่งเศสชื่อ มาร์ค ชาลาเมต์ ทำงานที่องค์กรยูนิเซฟ และเคยทำงานที่สำนักข่าว Le Parisien มาร์คมาจากเมืองนีมส์ มีพื้นเพเป็นคริสเตียนนิกายโปรเตสแตนท์ ย่าของทิโมธีที่ย้ายไปฝรั่งเศสเดิมเป็นชาวแคนาดา สำหรับฝั่งแม่ ทิโมธีเป็นหลานของร็อดแมน เฟลนเดอร์และเอมี ลิปแมน ที่เป็นคนทำภาพยนตร์และโปรดิวเซอร์
อาชีพ
ในตอนเด็ก ชาลาเมต์ปรากฎตัวในโฆษณาและภาพยนตร์สั้นแนวสยองขวัญสองเรื่องคือ สวีททูธ และ คลาวน์ ก่อนจะเดบิวท์ครั้งแรกในซีรี่ย์ตำรวจเรื่อง ลอว์แอนด์ออร์เดอร์ (2552) รับบทเหยื่อฆาตกรรม ตามด้วยบทเล็กๆในซีรี่ย์เรื่อง เลิฟวิ่งลีอาห์(2552) ในปีพ.ศ. 2554 เขาได้แสดงละครออฟบรอดเวย์ครั้งแรกในเรื่องเดอะทอล เรื่องราวคอมเมดี้เกี่ยวกับการก้าวผ่านวัย เป็นเรื่องราวในยุค ค.ศ. 1970 โดยเขาเล่นเป็นเด็กชายวัย 12 ปีผู้มีความอยากรู้อยากลองในเรื่องเพศ ชื่อว่านิโคลัส นักวิจารณ์ละครเวทีของนิวยอร์กเดลินิวส์ เขียนไว้ว่า “ชาลาเมต์แสดงเป็นวัยรุ่นที่อยากรู้เรื่องเซ็กส์ได้อย่างมีอารมณ์ขัน” ในปีพ.ศ. 2555 เขาได้ร่วมแสดงในซีรี่ย์ดราม่าเรื่อง รอยัลเพนส์ และซีรี่ย์สายลับทริลเลอร์อย่าง โฮมแลนด์ โดยที่เขารับบทฟลิน วัลเดน ลูกชายหัวขบทของประธานาธิบดี ชาลาเมต์ได้ถูกเสนอชื่อเขาชิง รางวัลสมาคมนักแสดงภาพยนตร์และโทรทัศน์ ในสาขาการแสดงเป็นกลุ่มพร้อมกับนักแสดงคนอื่นๆในเรื่อง
หลังจากได้รู้จักโปรเจกต์นี้สามปี ชาลาเมต์ได้แสดงในภาพยนตร์เรื่อง คอลมีบายยัวร์เนม ของผู้กำกับ ลูกา กวาดาญีโน ดัดแปลงจากนิยายชื่อเดียวกันเขียนโดย อังเดร เอซิแมน เนื้อเรื่องเน้นไปที่ เอลิโอ เพิร์ลแมน เด็กหนุ่มคนหนึ่งที่ใช้ชีวิตในอิตาลียุคค.ศ. 1980 โดยเขาได้ตกหลุมรักกับโอลิเวอร์ (อาร์มี่ แฮมเมอร์) นักศึกษาที่มาพักที่บ้านของเขา เพื่อเตรียมตัวรับบท ชาลาเมต์ได้เรียนภาษาอิตาลี เปียโนและกีตาร์ คอลมีบายยัวร์เนมได้ฉายรอบปฐมทัศน์ที่ งานภาพยนตร์ซันแดนซ์ปี 2017 ตัวภาพยนตร์ได้รับการยอมรับจากนักวิจารณ์ นักวิจารณ์ได้ชื่นชมการแสดงของชาลาเมต์เป็นพิเศษ ออลลี่ ริชาร์ด จากนิตยสาร เอ็มไพร์ เขียนว่า “ในภาพยนตร์ที่การแสดงของทุกคนนั้นยอดเยี่ยม ชาลาเมต์กลับทำให้คนอื่นดูเหมือนกำลังแสดงอยู่ไปเลย แค่เขาแสดงคนเดียวก็คุ้มค่ากับการดูเรื่องนี้แล้ว” จอน ฟรอช จาก เดอะ ฮอลลีวู้ดรีพอร์ตเตอร์ กล่าวว่า ไม่มีการแสดงไหนในปีนั้นที่ “รู้สึกมีชีวิตทั้งในด้านอารมณ์ กายภาพและทางปัญญา” ได้เทียบเท่านี้ และใส่ชื่อชาลาเมต์ลงในอันดับการแสดงที่ดีที่สุดประจำปีของนิตยสาร นิตยสารไทม์เองก็ยังกล่าวว่าการแสดงของชาลาเมต์เป็นหนึ่งในการแสดงที่ดีที่สุดของปี ในขณะที่เดอะ นิวยอร์กไทม์ ได้ใส่ชื่อเขาในอันดับนักแสดงที่ดีที่สุดของปี ด้วยการแสดงของเขาในภาพยนตร์เรื่องนี้ เขาชนะรางวัลนักแสดงหน้าใหม่จากก็อทแธม อวอร์ด และรางวัลอินดิเพนเดนต์สปิริตอะวอดส์ สาขานักแสดงนำชาย และได้ถูกเสนอชื่อเข้าชิงรางวัล  รางวัลออสการ์, รางวัลแบฟตา, รางวัลลูกโลกทองคำ, รางวัลสมาคมนักแสดงภาพยนตร์และโทรทัศน์ และ รางวัลภาพยนตร์คริติกส์ชอยส์มูฟวี่ ในสาขานักแสดงนำชาย ทำให้เขาเป็นนักแสดงที่อายุน้อยสุดเป็นอันดับสามที่ได้เข้าชิงรางวัลออสการ์สาขานักแสดงนำชายยอดเยี่ยม โดยมีอายุน้อยสุดตั้งแต่ มิกกี้ รูนีย์ ได้เข้าชิงในปีค.ศ. 1939
สถานเอกอัครราชทูตสหพันธ์สาธารณรัฐเยอรมันประจำประเทศไทย
สถานเอกอัครราชทูตสหพันธ์สาธารณรัฐเยอรมันประจำประเทศไทย (Deutsche Botschaft Bangkok) ตั้งอยู่เลขที่ 9 ถนนสาทรใต้ เขตสาทร กรุงเทพมหานคร
พรีเมียร์ลีก ฤดูกาล 2013–14
ขณะที่แมนเชสเตอร์ยูไนเต็ด อดีตแชมป์ในฤดูกาลที่แล้ว และเป็นเจ้าของสถิติแชมป์รายการนี้มากถึง 20 ครั้ง (นับรวมเอาเมื่อครั้งยังใช้ชื่อว่าดิวิชั่นหนึ่งด้วย) หลังจากเปลี่ยนตัวผู้จัดการทีม ทำให้มีผลงานทั้งฤดูกาลย่ำแย่ที่สุดในรอบ 19 ปี และจบฤดูกาลด้วยอันดับ 7 ไม่สามารถผ่านเข้าไปในเล่นในรายการระดับภาคพื้นทวีปได้ทั้งยูฟ่าแชมเปียนส์ลีก หรือ ยูฟ่ายูโรปาลีก
และทีมที่ยืนพื้นเป็นทีมอันดับหนึ่งในตารางคะแนนได้นานที่สุด คือ อาร์เซนอล ทั้งหมด 128 วัน ซึ่งจบฤดูกาลด้วยอันดับที่ 4
นักฟุตบอลยอดเยี่ยมประจำฤดูกาลของพรีเมียร์ลีก
รางวัลนักฟุตบอลยอดเยี่ยมประจำฤดูกาลของพรีเมียร์ลีก ได้แก่ ลุยส์ ซัวเรซ
Sarcanthemum
ถิ่นกำเนิดของมันคือ
อี แช-ย็อน
อี แช-ย็อน (เกาหลี: 이채연; เกิด 11 มกราคม ค.ศ. 2000) รู้จักในชื่อ แช-ย็อน เป็นนักร้องชาวเกาหลีใต้ รู้จักกันในฐานะสมาชิกเกิร์ลกรุปเกาหลีใต้ ไอซ์วัน
ศูนย์วิจัยและติดตามความเป็นธรรมทางสุขภาพ คณะแพทยศาสตร์ มหาวิทยาลัยนเรศวร
ประวัติ
ต่อมานายทะเบียนมูลนิธิจังหวัดพิษณุโลก ได้อนุญาตให้จดทะเบียนจัดตั้งเป็นมูลนิธิศูนย์วิจัยและติดตามความเป็นธรรมทางสุขภาพเมื่อวันที่ 24 กุมภาพันธ์ พ.ศ. 2558
มิตซูบิชิ แลนเซอร์ อีโวลูชัน
รุ่นที่ 2 (CE9A EVO II; พ.ศ. 2537 - 2538)
อีโวลูชันรุ่นที่สอง มีการปรับปรุงระบบเครื่องยนต์โดยเพิ่มแรงดัน BoosterTurbo ทำให้มีกำลังเพิ่มจาก 247 เป็น 256 แรงม้า ที่ 6000 รอบต่อนาที (เครื่องยนต์ 2000 ซีซีเท่ากัน) ทอร์ค 31.6 กิโลกรัม-เมตร ที่ 3000 รอบต่อนาที ใช้เกียร์ธรรมดา 5 สปีดส่งกำลังสู่ระบบขับเคลื่อน 4 ล้อ มีการปรับปรุงระบบการควบคุมรถ เพิ่มระยะฐานล้อจาก 2500 เป็น 2510 มิลลิเมตร และเพิ่มขนาดสปอยเลอร์ เพิ่มความสูงจาก 1395 เป็น 1420 มิลลิเมตร น้ำหนักตัวรถ 1180-1250 กิโลกรัม
รุ่นที่ 6 (CP9A EVO VI; พ.ศ. 2542 - 2544)
ด้านมิติ ตัวถังรถยาว 4350 มม. กว้าง 1770 มม. สูง1405-1415 มม. ระยะฐานล้อ 2510 มม. น้ำหนัก 1250 - 1360 กก.
รุ่นที่ 9 (CT9A EVO IX & CT9W; พ.ศ. 2548 - 2550)
อีโวลูชันรุ่นที่ 9 ใช้ระบบเทอร์โบคู่คูลเลอร์เวอร์ชันล่าสุด ทำงานพร้อมกับระบบ MIVEC ให้กำลังได้สูงสุด 300 แรงม้า แรงบิดสงสุด 40.1 กิโลกรัม-เมตร มีการตกแต่งภายในเลียนแบบให้เหมือนรถยานหุ้มเกาะมากที่สุด เบาะที่นั่งรถแข่งKirkey หุ้มอัลคันทาราและหนังแท้ พวงมาลัยสามก้านสีไททาเนียมของบริษัทโมโม แป้นเหยียบอะลูมิเนียมกันลื่น แผงข้างประตูและคอนโซลใช้วัสดุเหล็กกล้าคาร์บอน
รุ่นที่ 10 (CZ4A; พ.ศ. 2550 - 2559)
อีโวลูชันรุ่นที่ 10 เปลี่ยนระบบขับเคลื่อนสี่ล้อแบบใหม่ S-AWC (Super-All Wheel Control) และระบบเบรก ABC (Active Brake Control) มีระบบเกียร์มาใหม่ คือ เกียร์แบบซีเควนเซียล 6 สปีด ใช้พื้นฐานของเกียร์ธรรมดา แต่ใช้คลัตไฟฟ้า เปลี่ยนเกียร์โดยใช้ปุ่ม +,- ที่ติดตั้งไว้ที่แป้นพวงมาลัย โดยขายควบคู่กับเกียร์ธรรมดา 5 สปีดแบบเดิม
อินเทล ไวฟ์
ไวว์ออกมาในสหรัฐอเมริกาในวันที่ 5 มกราคม พ.ศ. 2549 ในงาน ซีอีเอส 2006 (CES 2006) โดยอินเทลได้รับความร่วมมือการหลายบริษัท ได้แก่ อีเอสพีเอ็น ทีโมเบิล ทีโว ยาฮู! เอโอแอล แนปสเตอร์ เวอร์จินเรคอร์ด อะโดบี กูเกิล ไดเร็กทีวี พินนาเคิล สำหรับข้อมูลที่จะทำงานในไวว์ที่ต้องการถอดรหัสแบบพิเศษเฉพาะ
วัดไผ่ล้อม (อำเภอลอง)
หลวงปู่สุวรรณ
ต่อมาก็มีครูบาสุวรรณ เป็นเจ้าอาวาสรูปที่ 3 ท่านได้พิจารณาเห็นว่าบริเวณวัดคับแคบและขยับขยายออกไปไม่ได้ อีกทั้งในปีนั้นเกิดโรคระบาด (อหิวาตกโรค) ทำให้พระภิกษุสามเณรมรณภาพไปหลายรูป ท่านจึงตัดสินใจย้ายวัดเดิม (ปากร่องหมาน้อย) มาตั้งที่ใหม่ตรงฝั่งตะวันตกเฉียงเหนือ (สถานที่ตั้งวัดในปัจจุบัน) ในสมัยของครูบาสุวรรณเป็นเจ้าอาวาสนั้น วัดไผ่ล้อมมีความเจริญรุ่งเรืองทางพระศาสนาในด้านศิลปวัฒนธรรมอย่างมาก มีการก่อสร้างวิหารที่มั่นคงถาวรเป็นหลังแรก ประการหนึ่ง หลวงปู่ก็เป็นนักเทศน์ที่ลือชื่อรูปหนึ่งในถิ่นนี้ โดยมีคราวหนึ่ง ท่านเจ้าเมืองเขลางค์ได้นิมนต์หลวงปู่ไปเทศนาโปรดประชาชนเมืองนครเขลางค์ เป็นที่ประทับใจอย่างมาก ท่านเจ้าเมืองถึงกับถวายกัณฑ์เทศน์เป็น “ช้างพลาย” บูชากัณฑ์เทศน์ หลวงปู่สุวรรณได้มรณภาพลงในปีพ.ศ. 2462 ซึ่งชาวบ้านได้ให้ความเคารพนับถือท่านอย่างมากจึงขนานนามท่านว่า หลวงปู่สุวรรณ หรือปู่ตุ๊ ของชาวบ้าน สถูปบรรจุอัฐิ ของท่านก็ยังมีร่องรอยอยู่จวบจนถึงปัจจุบันนี้ (ใต้ร่มโพธิ์ด้านเหนือ) เป็นที่เคารพสักการะของคณะศรัทธาชาวบ้านอีกด้วย
ถาวรวัตถุ
ตลาดสดของวัด 1 หลัง อาคารสถานีวิทยุกระจายเสียง วปถ. 1 หลัง ห้องน้ำ 21 ห้อง
โทกูชิมะ (เมือง)
โทกูชิมะ เป็นเมืองหลวงของจังหวัดโทกูชิมะ บนเกาะชิโกกุ ประเทศญี่ปุ่น มีขนาดพื้นที่ทั้งสิ้น 191.39 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 248,797 คน โทกูชิมะได้รับการจัดตั้งขึ้นเป็นเทศบาลนครเมื่อวันที่ 1 ตุลาคม ค.ศ. 1889
วอร์นเนอร์ มิวสิก ไทยแลนด์
วอร์นเนอร์ มิวสิก ไทยแลนด์ (Warner Music Thailand) เป็นค่ายเพลงย่อยของ วอร์เนอร์มิวสิกกรุ๊ป ซึ่งเป็น 1 ใน 4 ค่ายเพลงยักษ์ใหญ่ หรือ บิ๊กโฟร์ (Big Four) โดยต้นกำเนิดมาจากการที่ วอร์เนอร์มิวสิกกรุ๊ป เข้ามาเทคโอเวอร์กิจการของ ดี-เดย์ เอ็นเทอร์เทนเมนท์ ของ วาสนา ศิลปิกุล แห่ง แว่วหวาน, เศก ศักดิ์สิทธิ์ และ ชนินทร์ โปสาภิวัฒน์ และ มูเซอร์ เรคคอร์ดส ของ ประภาส ชลศรานนท์ และศิลปินวงเฉลียงอย่างเกี๊ยง - เกียรติศักดิ์ เวทีวุฒาจารย์ และนก - ฉัตรชัย ดุริยประณีต ในต้นปี พ.ศ. 2537 ทำให้มีศิลปินบางส่วนยังคงทำเพลงกับค่ายวอร์นเนอร์ มิวสิก ไทยแลนด์ต่อไป โดยเฉพาะวงคาราบาว และ ซูซู อีกทั้งยังได้นำอัลบั้มทั้งหมดของ ดี-เดย์ เอ็นเทอร์เทนเมนท์ และ มูเซอร์ เรคคอร์ดส มาจำหน่ายใหม่อีกด้วย
ธงชาติอิสราเอล
ธงชาติอิสราเอล เริ่มใช้อย่างเป็นทางการเมื่อวันที่ 28 ตุลาคม พ.ศ. 2491 หลังจากการประกาศสถาปนาประเทศได้ 5 เดือน ลักษณะเป็นธงสี่เหลี่ยมผืนผ้าพื้นสีขาว กว้าง 8 ส่วน ยาว 11 ส่วน กลางธงมีรูปดาวหกแฉกสีฟ้า อยู่ระหว่างแถบสีฟ้า 2 แถบ ที่พาดผ่านตอนบนและตอนล่างของธง โดยสีฟ้าหรือสีน้ำเงินในธงชาติและธงต่างๆ ของอิสราเอลนั้น มีระดับความเข้มที่แตกต่างกันออกไป เฉพาะสีฟ้าในธงชาตินั้น เป็นชนิดที่เรียกในภาษาอังกฤษว่า "dark sky-blue" ธงนี้ออกแบบขึ้นครั้งแรกเพื่อใช้ในขบวนการไซออนนิสต์เมื่อ พ.ศ. 2434 แบบของธงนี้มีพื้นฐานมาจากผ้าคลุมศีรษะของชาวยิวเพื่อใช้ในการทำพิธีทางศาสนา ซึ่งเป็นผ้าสีขาวมีขอบฟ้า มีชื่อเรียกว่า "ทาลลิต" (Tallit) ส่วนดาวหกแฉกสีฟ้าที่กลางธงมีชื่อเรียกว่า ดาวแห่งเดวิด (ภาษาฮีบรูเรียกว่า "มาเกน ดาวิด" (Magen David) แปลว่า โล่แห่งกษัตริย์เดวิด) อันเป็นสัญลักษณ์ของชาวยิว ซึ่งเริ่มใช้โดยชาวยิวในกรุงปราก ประเทศสาธารณรัฐเช็ก ในช่วงยุคกลางตอนปลาย และได้รับการยอมรับโดยคองเกรสแห่งไซออนนิสต์ครั้งที่ 1 (First Zionist Congress) เมื่อ พ.ศ. 2440
อาร์เอพีดี
AP-PCR ทำโดย Welsh และ McClelland ในปี ค.ศ. 1990 โดยใช้ไพรเมอร์ขนาด 20 หรือ มากกว่า 20 นิวคลีโอไทด์ ใช้โปรแกรมการเพิ่มปริมาณดีเอ็นเอ 2 โปรแกรม คือ ใช้อุณหภูมิสำหรับ annealing ต่ำในรอบแรกแล้วจึงเพิ่มให้สูงขึ้นอีก 30-40 รอบ ในการทำ PCR ช่วงหลังใส่นิวคลีโอไทด์ที่ติดฉลากด้วยสารกัมมันตรังสีลงไป แล้วจึงแยกขนาดดีเอ็นเอด้วยเจลพอลิอะคลีลาไมด์ตรวจสอบผลโดยทำออโตเรดิโอกราฟ ซึ่งนับเป็นวิธีที่ยุ่งยากที่สุด
หลักการทำ RAPD
เมื่อ
อย่างไรก็ตาม จากการทดลองของนักวิจัยหลายท่านพบว่าจำนวนแถบดีเอ็นที่เกิดขึ้นไม่ได้ขึ้นกับขนาดของจีโนม พืชที่มีจีโนมขนาดใหญ่อาจเกิดแถบดีเอ็นเอที่น้อยกว่าพืชที่มีจีโนมขนาดเล็กก็ได้ การเกิดแถบดีเอ็นเอเป็นผลมาจากไพรเมอร์เข้าไปเกาะได้หลายบริเวณ ถ้าไพรเมอร์ไปเกาะกับดีเอ็นเอ 2 บริเวณที่อยู่ไม่ไกลกันมาก โดยเกาะกับดีเอ็นเอคนละสายในทิศทางเข้าหากัน (5’ -> 3’) จะสามารถเพิ่มปริมาณดีเอ็นเอในช่วงดังกล่าวได้ แต่ถ้าไพรเมอร์เกาะกับดีเอ็นเอสายเดียวกันในทิศทางเดียวกัน หรือเกาะกับดีเอ็นเอคนละสายแต่ทิศทางแยกออกจากกันหรือเกาะได้ใน 2 สายที่ห่างไกลกันมาก แม้ทิศทางจะเข้าหากันก็ไม่สามารถจะเกิดผลผลิตได้ ความแตกต่างของแถบ RAPD หรือพอลิมอร์ฟิซึมที่เกิดขึ้นระหว่างแต่ละตัวอย่างอาจจะเกิดจาก
พระศิวะ
พระศิวะมีที่มาก่อนสมัยพระเวท และพัฒนาโดยผสมผสานระหว่างเทพเจ้ายุคก่อนพระเวท นอกพระเวท และเทพเจ้าในพระเวท เข้าด้วยกัน (เช่น พระรุทร ซึ่งเป็นเทพเจ้าพระเวท) จนกลายมาเป็นเทพเจ้าองค์สำคัญเดี่ยว ๆ พระองค์เดียวนี้ พระศิวะได้รับการบูชาทั่วไปในศาสนาฮินดูทุกธรรมเนียม ในทั้งอินเดีย, เนปาล, ศรีลังกา และ อินโดนีเซีย (โดยเฉพาะในเกาะชวาและบาหลี)
สกุลกะทกรก
สกุลกะทกรก (Passiflora) เป็นสกุลของพืชมีดอกในวงศ์กะทกรก มีสมาชิกประมาณ 500 ชนิด ชื่อของสกุลนี้ได้นำไปตั้งเป็นชื่อวงศ์ Passifloraceae ส่วนใหญ่เป็นไม้เลื้อย บางส่วนเป็นไม้พุ่ม มี 2-3 ชนิดเป็นไม้ล้มลุก ยังมีข้อโต้แย้งในการแยกหรือไม่แยกสกุล Hollrungia ออกจากสกุล Passiflora ซึ่งต้องศึกษาต่อไป
รถไฟความเร็วสูงไทย-จีน (สายอีสาน)
สัญญาการก่อสร้าง
โครงการรถไฟความเร็วสูงไทย-จีน เป็นโครงการที่ทางฝั่งประเทศไทยจะเป็นผู้ลงทุนงานโยธาทั้งหมดด้วยวิธีการเปิดประมูลเป็นรายสัญญาแบบเดียวกับการก่อสร้างของโครงการรถไฟฟ้ามหานคร โดยในส่วนของงานระบบรถไฟฟ้าและเครื่องกล ทางฝั่งจีนจะเป็นผู้รับผิดชอบโดยการว่าจ้าง บริษัท ซีอาร์อาร์ซี ฉางชุน เรลเวย์ เวฮิเคิล จำกัด ผู้ผลิตรถไฟฟ้าบีทีเอสรุ่นที่สอง (EMU-B: Bombardier Movia) เป็นผู้ผลิตตัวรถไฟฟ้าและจัดหาระบบเดินรถไฟฟ้าสำหรับใช้ภายในโครงการทั้งหมด
เชร็ค
เนื้อเรื่อง
ในปราสาทของลอร์ด ฟาร์ควาดท์ เขาได้ดูกระจกวิเศษของสโนไวท์เพื่อเลือกเจ้าหญิงมาแต่งงาน กระจกวิเศษได้แสดงเจ้าหญิงทั้ง 3 ภาพ ลอร์ด ฟาร์ควาดท์ตัดสินใจเลือก เจ้าหญิงฟีโอน่า เชร็คและดองกี้ได้ไปถึงเมืองดูล็อกของลอร์ดฟาร์ควาดท์ เชร็คเข้ารับการแข่งขันของลอร์ด ฟาร์ควาดท์ ผลนี้เชร็คเป็นฝ่ายชนะ ลอร์ดฟาร์ควาดท์สั่งกับเชร็คให้ไปหาเจ้าหญิงฟีโอน่าที่ขังในปราสาทและช่วยเธอ
ดินดอนสามเหลี่ยมปากแม่น้ำโขง
ลักษณะทางธรณีวิทยา
ปัจจุบันพบว่าดินดอนสามเหลี่ยมปากแม่น้ำโขงมีความกว้างของดินดอนสามเหลี่ยมใหญ่ที่สุดที่หนึ่งของโลกและกินพื้นที่ 39,000 ตารางกิโลเมตร ซึ่งเป็นสัดส่วนโดยมากของพื้นที่ทางตะวันตกเฉียงใต้ของประเทศเวียดนาม พื้นที่ของดินดอนสามเหลี่ยมปากแม่น้ำโขงส่วนที่ถูกปกคลุมด้วยน้ำนั้นขึ้นกับแต่ละฤดู เพราะปริมาณน้ำไม่เท่ากัน จากการศึกษาพบว่าบริเวณดินดอนสามเหลี่ยมปากแม่น้ำโขงนั้นมีการพัดพาของน้ำมาประมาณ 470 ลูกบาศก์กิโลเมตรต่อปี ซึ่งน้ำที่ไหลมาในบริเวณนี้ได้พัดพาตะกอนมาตกสะสมประมาณ 790,000–810,000 ตารางกิโลเมตรต่อปี
เครยอนป็อป
ประสบความสำเร็จ
ในเดือนมิถุนายน ค.ศ. 2015 ทางวงได้เดบิวต์เป็นครั้งแรกในภาษาญี่ปุ่นด้วยซิงเกิล "Ra Ri Ru Re" จากนั้นในวันที่ 5 พฤศจิกายน ปีเดียวกัน ก็ได้มีซิงเกิลภาษาญี่ปุ่นที่สอง "Dancing All Night" ที่มีความโดดเด่นที่มิวสิกวิดีโอถ่ายทำแบบลองเทก ไม่มีการตัด จนกระทั่งจบ โดยมีการแต่งตัวที่เหมือนมาริโอ ในวิดีโอเกมซูเปอร์มาริโอบราเธอส์ รวมถึงตอนต้นของซิงเกิลก็มีเสียงประกอบเหมือนกับวิดีโอเกม
ปี 2017
ที่สุดในวันที่ 31 พฤษภาคม ปีเดียวกัน สมาชิกเครยอนป๊อปตกลงที่จะโปรโมตวงต่อ แต่ไม่ได้อยู่กับสังกัดโครมเอนเตอร์เทนเมนต์ต่อไป โดยสมาชิกแต่ละคนอาจจะมีงานของตนเองแยกออกไปได้ และในส่วนของโซยุลก็ได้แยกตัวออกไป
เอลลิน
เอลลิน (อังกฤษ: Ellin; ฮันกึล: 엘린) มีชื่อจริงว่า "คิม มิน-ย็อง" (อังกฤษ: Kim Min-young; ฮันกึล: 김민영) เกิดเมื่อวันที่ April 2, 1990 ตำแหน่งของวง: นักเต้นนำ, นักร้องสนับสนุน,แร๊ปเปอร์, ภาพลักษณ์ของวง เป็นสมาชิกที่มีอายุรองลงมา เป็นสมาชิกที่เข้ามาเป็นลำดับรองสุดท้าย จากการแนะนำของพนักงานคนหนึ่งในสังกัด โดยก่อนหน้านั้นเป็นนางแบบถ่ายแบบเสื้อผ้าให้กับห้างสรรพสินค้า ตอนแรกเอลลินไม่มีทักษะทางการร้องเพลงหรือการแสดงอะไรเลย นั่นทำให้พนักงานบางคนไม่พอใจ แต่ก็สามารถพิสูจน์ตัวเองจนได้รับการยอมรับได้ในที่สุด โดยถือเป็นสมาชิกที่มีความเป็นเกิร์ลกรุปมากที่สุด สีประจำตัวคือ สีชมพู เอลลินได้ร่วมแสดงในมิวสิกวิดีโอ "Good to Go" ของเค-มัช และยังได้ปรากฏตัวในมิวสิกวิดีโอ "Shake That Brass" ของแอมเบอร์ รวมถึงได้แสดงนำในมิวสิกวิดีโอ "Attraction" ของไดนามิกดูโอ
ปลาทูน่าเขี้ยวหมา
จัดเป็นปลาโอ หรือปลาทูน่าชนิดหนึ่ง ที่มีเพียงชนิดเดียวเท่านั้นในสกุล Gymnosarda มีรูปร่างเพรียวยาวเป็นทรงกระสวยหรือตอร์ปิโดป้อม ครีบหลังตอนท้ายคล้ายกับของปลาทู ครีบหางเว้าลึก โคนครีบมีสันเล็ก ๆ ผิวเรียบ บริเวณครีบอกมีแถบเกล็ดหนา ครีบอกมีขนาดเล็ก ลำตัวสีเงินอมฟ้า มีลายเส้นสีคล้ำที่ด้านท้าย ด้านท้องสีจาง ครีบสีคล้ำ
ตุ๊กตาบลายธ์
ตุ๊กตา บลายธ์เป็นสินค้าที่น่าสนใจมากทีเดียว บลายธ์เหมือนกับ ตุ๊กตาบาร์บี้ที่มีคุณค่า และมูลค่าอยู่ในชื่อของเธอเอง ถือเป็นแบรนด์ที่ขายชื่อได้และทำเงินดีด้วย ตุ๊กตาบลายธ์ รุ่น “วินเทจ” ซึ่งหมายถึงรุ่นที่ผลิตจำหน่ายในปี 1972 สามารถเรียกราคาประมูลบนเว็บไซต์อีเบย์ได้ตัวละกว่า 2,000 ดอลลาร์ หรือประมาณ 76,000 บาท (จากราคาจำหน่ายแค่ตัวละ 35 ดอลลาร์ หรือ 1,300 กว่าบาท) สินค้าเกี่ยวกับบลายธ ์มีนอกเหนือจากตุ๊กตาเป็นตัวๆที่เอาไว้ให้เล่น หรือเอาไว้ให้ชื่นใจ ส่วนใหญ่เป็นของใช้สำหรับผู้หญิง เช่น เข็มกลัด กระเป๋าสตางค์ กระเป๋าสะพาย ซองโทรศัพท์มือถือ แผ่นดีวีดี หรือแม้แต่หนังสือรวมภาพตุ๊กตาบลายธ์ในอิริยาบถต่างๆ ตุ๊กตายี่ห้อนี้มีแฟชั่นโชว์ และนิทรรศการจัดแสดงในหลายประเทศ
เทศบาลเมืองฉะเชิงเทรา
ด้านตะวันออก
จากหลักเขตที่ 6 เลียบตามแม่น้ำบางปะกงฝั่งเหนือไปทางทิศตะวันตกเถียงใต้ ถึงหลักเขตที่ 7 ซึ่งตั้งอยู่ห่างจากสะพาน ข้ามแม่น้ำบางปะกงฟากตะวันออก ตามแนวเส้นตั้งจาก ระยะ 200 เมตร
รถไฟ
เทศบาลเมืองฉะเชิงเทรา ประกอบไปด้วยระบบขนส่งมวลชนทางรางคือสถานีรถไฟชุมทางฉะเชิงเทรา เป็นสถานีชุมทางสำหรับทางรถไฟสายตะวันออก และทางรถไฟสายชายฝั่งทะเลตะวันออก นอกจากนี้ยังมีป้ายหยุดรถอีก 1 แห่งในเขตเทศบาลเมืองฉะเชิงเทราคือ ที่หยุดรถไฟแปดริ้ว
ศาลท้าวมหาพรหม โรงแรมเอราวัณ
การทุบทำลายใน พ.ศ. 2549
มูลนิธิทุนท่านท้าวมหาพรหม โรงแรมเอราวัณ ได้ทำพิธีอัญเชิญรูปที่บูรณะเสร็จแล้วกลับมาประดิษฐานในวันที่ 21 พฤษภาคม พ.ศ. 2549 เวลา 11:39 นาฬิกา ซึ่งเป็นเวลาที่องศาของดวงอาทิตย์ส่องตรงศาลพอดี โดยอัญเชิญเป็นขบวนจากกรมศิลปากรมาจนถึงศาลท้าวมหาพรหม ส่วนชายผู้ที่ใช้ค้อนทุบทำลายศาลดังกล่าว ภายหลังเกิดเหตุได้ถูกผู้เห็นเหตุการณ์ทุบตีจนเสียชีวิต
นพรัตน์ สกุลอ๊อด
นพรัตน์ สกุลอ๊อด เป็นนักฟุตบอลชาวไทย ปัจจุบันเล่นตำแหน่งกองหลังตัวซ้ายให้กับมหาสารคาม สามใบเถา ในไทยลีก 3
ทีมชาติ
นพรัตน์เคยไปทดสอบฝีเท้ากับทีมชาติไทยรุ่นอายุไม่เกิน 16 ปี แต่ไม่ผ่านการคัดเลือก
มหาวิทยาลัยเทคโนโลยีราชมงคล
พิธีพระราชทานปริญญาบัตร
จากคำกล่าวของท่าน ศาสตราจารย์สวาสดิ์ ไชยคุณา อธิการบดีวิทยาลัยเทคโนโลยีและอาชีวศึกษาคนแรก เป็นผู้บุกเบิกสถาบันฯ อย่างแท้จริง ได้กล่าวถึงการพระราชทานปริญญาบัตรครั้งแรกของสถาบันไว้ว่า
นายกสภามหาวิทยาลัย
นายกสภามหาวิทยาลัยเทคโนโลยีราชมงคลทั้ง 9 แห่งในยุคแรก คือ นายกสภาสถาบันเทคโนโลยีราชมงคลเดิม ตามพระราชบัญญัติสถาบันเทคโนโลยีราชมงคล พ.ศ. 2532 คือ ผู้ที่ดำรงตำแหน่งปลัดกระทรวงศึกษาธิการจะดำรงตำแหน่ง นายกสภาสถาบันเทคโนโลยีราชมงคลด้วย เช่น ดร.คุณหญิงกษมา วรวรรณ ณ อยุธยา ดำรงตำแหน่งนายกสภาสถาบันเทคโนโลยีราชมงคล ระหว่างปี 2543-2548 ดร.จรวยพร ธรณินทร์ ดำรงตำแหน่งนายกสภามหาวิทยาลัยเทคโนโลยีราชมงคลทั้ง 9 แห่ง (ในช่วงระหว่างการจัดตั้งมหาวิทยาลัย พ.ศ. 2548-2549)
ซีเอช-53อี ซูเปอร์สตัลเลียน
ภูมิหลัง
ซีเอช-53เอมีหลายรุ่น เช่น อาร์เอช-53เอ/ดี เอชเอช-53บี/ซี ซีเอช-53ดี ซีเอช-53จี และเอ็มเอช-53เอช/เจ/เอ็ม อาร์เอช-53เอและอาร์เอช-53ดีถูกใช้โดยกองทัพเรือสหรัฐในการกวาดทุ่นระเบิด ซีเอช-53ดีมีเครื่องยนต์ที64 ที่ทรงพลังกว่า โดยถูกใช้ในรุ่นเอช-53 ทั้งหมด และมีถังเชื้อเพลิงด้านนอก ซีเอช-53จีนั้นถูกสร้างให้กับเยอรมนี
ฟิลิป พูลแมน
ประวัติ
พูลแมน เกิดวันที่ 19 ตุลาคม ค.ศ. 1946 ที่เมืองนอริช ประเทศอังกฤษ ช่วงวัยเด็กพูลแมนเดินทางไปทั่วโลก เพราะพ่อ (และพ่อเลี้ยง) ทำงานในกองทัพอากาศ เขาย้ายกลับอังกฤษ เมื่ออายุ 11 ปี หลังจากเรียนจบมัธยม พูลแมน ไปเรียนต่อ ด้านภาษาอังกฤษ ที่วิทยาลัยเอ็กซีเตอร์ ในมหาวิทยาลัยออกซฟอร์ด จากนั้น ก็เป็นครูสอนหนังสือ ในโรงเรียนประถมอยู่ 12 ปี แล้วก็ย้ายไปเป็นอาจารย์พิเศษ ที่วิทยาลัยเวสต์มินสเตอร์ ในมหาวิทยาลัยออกซฟอร์ด สอนวิชาวรรณคดี สมัยวิกตอเรีย นิทานพื้นบ้าน และการเขียนเชิงสร้างสรรค์ ในที่สุดปี ค.ศ.1986 พูลแมน ก็ลาออกจากการสอน และเข้ามา ทำงานเขียน เต็มเวลา พูลแมน เริ่มเขียนหนังสือมาตั้งแต่ปี ค.ศ. 1977 เขาเขียนเรื่องได้ หลากหลายแนว และมีแฟนๆ มากมายหลายวัย เพราะเขาเขียนตั้งแต่ นวนิยายสำหรับผู้ใหญ่ วรรณกรรมเยาวชน นิทานภาพ บทละคร สารคดี นวนิยายแฟนตาซี นวนิยายอิงประวัติศาสตร์ และนวนิยายร่วมสมัย
ซีเอช-53อี ซูเปอร์สตัลเลียน
เอช-53อี
ซีเอช-53อีนั้นทำหน้าที่ทั้งในกองทัพเรือและนาวิกโยธินสหรัฐในบทบาทขนส่งขนาดหนัก มันสามารถยกอุปกรณ์หนักๆ เช่น ยานหุ้มเกราะขนาดเบาแอลเอวี-25 ปืนฮาวไอเซอร์เอ็ม198 ขนาด 155 ม.ม.พร้อมทั้งพลปืนและกระสุน และสามารถยกอากาศยานทั้งหมดของนาวิกโยธินได้ยกเว้นเคซี-130
อำเภอลอง
ประวัติ
อำเภอลองเป็นเมืองเก่ามาแต่ก่อนพุทธกาล ไม่สามารถว่าชนชั้นใดปกครองจับเอาความได้ว่าเริ่มสมัยชนชาติละว้า (ลัวะ) เข้ามามีอำนาจในดินแดนสุวรรณภูมิ ตามตำนานพระธาตุแหลมลี่กล่าวว่า เมื่อสมัยพระพุทธเจ้ามีพระชนมายุ 65 พรรษาได้เสด็จมาเมื่องนี้พร้อมด้วยพระอรหันต์ และตรัสว่าเมืองนี้ตั้งแต่เดิมชื่อว่า "กุกุฎไก่เอิก" (เมืองไก่ขัน) ต่อมาในปี พ.ศ. 1078 พระนางจามเทวี พระราชธิดากษัตริย์ผู้ครองเมืองละโว้ซึ่งเป็นพระมเหสีของพระยารามัญผู้ครองเมืองอยุธยา (เมืองรามบุรี) ได้เสด็จมาครองเมืองหริภุญชัย (ลำพูน) ได้นำพระบรมสารีริกธาตุเสด็จมาทางชลมารค (ทางน้ำ) แต่แทนที่จะตามลำน้ำปิงขึ้นไปกลับมาทางแยกขึ้นตามลำน้ำยมมาขึ้นบกที่บ้านปากลอง (หมู่ที่ 5 ต.ปากกาง) และเหตุที่หลงทางได้ถกเถียงกันในเรื่องเส้นทางไปเมืองหริภุญชัยจึงขนานนามเมืองนี้ว่า "เมืองเววาภาสิต" และ จากการที่พระนางจามเทวีทรงตรัสว่า "ลองขึ้นไปก่อนเถอะ" คำว่า "ลอง" ที่พระนางจามเทวีทรงตรัสขึ้นมานั้นถูกนำมาเรียกชื่อเมืองใหม่ว่า "เมืองลอง" อีกชื่อหนึ่งอำเภอลองในยุคแรกจึงตั้งอยู่ที่ตำบลปากกาง ในขณะเดียวกันนี้พระนางจามเทวีได้สร้างพระเจดีย์ขึ้นที่บริเวณห้วยอ้อ ซึ่งเป็นวัดศรีดอนคำ ในปัจจุบัน
ราวปี พ.ศ. 2140 เจ้าผู้ครองนครลำปางได้ตั้งบุรุษผู้หนึ่งซึ่งอาสาจับช้างลายเสือนำไปถวายเจ้าเมืองลำปาง และตั้งให้เป็นเจ้าเมืองลองให้ชื่อว่า พระยาช้างปาน ครองเมืองลอง ต่อมาราวปี พ.ศ. 2160 ได้มีเจ้าผู้ครองเมืองสืบต่อมาคือ พระยาครุธราช พระยาจอมหัวค่ำ พระยาขุนท่า พระยาชัย พระยาคำลิ่ม ราวปี พ.ศ. 2318 พระยาคำลิ่มถึงแก่อสัญกรรม ไม่มีผู้ปกครอง ลำปางจึงให้พระยาชื่นสมบัติมาครองเมืองโดยมีผู้ครองเมืองสืบต่อกันมาตลอด เพราะเป็นเมืองหน้าด่านของอาณาจักรล้านนาจนตกเป็นเมืองประเทศราชของอาณาจักรกรุงศรีอยุธยา จนถึงกรุงรัตนโกสินทร์ตลอดจนสืบมา จนกระทั่งปี พ.ศ. 2445 พญาขัณฑสีมาโลหะกิจ เจ้าเมืองลองคนสุดท้าย ถูกพวกเงี้ยวฟันจนถึงแก่พิราลัยถือเป็นอันสิ้นสุดการปกครองแบบเจ้าเมือง เดิมอำเภอเมืองลองขึ้นกับนครลำปาง จนกระทั่งวันที่ 25 ตุลาคม พ.ศ. 2474 โอนอำเภอลองเข้ามาเป็นอำเภอหนึ่งของจังหวัดแพร่ โดยแยกพื้นบางส่วนจัดตั้งเป็นอำเภอวังชิ้น  และย้ายบ้านบ่อแก้วไปขึ้นกับอำเภอเด่นชัย จนถึงปัจจุบัน
ซีเอช-53อี ซูเปอร์สตัลเลียน
การออกแบบ
ซีเอช-53อีและเอ็มเอช-53อีเป็นเฮลิคอปเตอร์ที่ใหญ่ที่สุดในโลกตะวันตก ในขณะที่ซีเอช-53เคซึ่งขณะนี้กำลังพัฒนาขึ้นนั้นจะมีขนาดที่ใหญ่กว่า พวกมันเป็นอันดับสามรองจากมิล เอ็มไอ-26 และมิล เอ็มไอ-12 ของรัสเซีย ซึ่งสามารถบรรทุกของได้กว่า 22 ตันและ 44 ตันตามลำดับ
ทศวรรษที่ 2533
ในวันที่ 8 มิถุนาย พ.ศ. 2538 ผู้กองสก็อตต์ โอ'เกรดี้ นักบินเอฟ-16 ที่ถูกยิงตกในบอสเนีย ได้รับการช่วยเหลือจากซีเอช-53อีสองลำ
การสวนทวารด้วยกาแฟ
อันตราย
มีรายงานจำนวนมากเกี่ยวกับการเสียชีวิตจากการสวนทวารด้วยกาแฟ สาเหตุการเสียชีวิตมาจากภาวะเกลือแร่ไม่สมดุลเช่นโซเดียมต่ำ ภาวะขาดน้ำ มีน้ำรั่วในช่องเยื่อหุ้มปอดและช่องเยื่อหุ้มหัวใจ ปัจจุบันองค์การอาหารและยาของสหรัฐอเมริกากำหนดว่างานวิจัยใดๆ ที่เกี่ยวข้องกับการสวนทวารด้วยกาแฟ อาสาสมัครจะต้องได้รับการแจ้งเสมอว่าการสวนทวารด้วยกาแฟนี้มีความเสี่ยงถึงเสียชีวิต
ลูเธอร์ แวนดรอส
ลูเธอร์ แวนดรอส (Luther Vandross) นักร้องเสียงเทเนอร์ สไตล์อาร์แอนด์บีโซล ชาวอเมริกัน เจ้าของเพลงฮิตอย่างเช่น  Never Too Much, Give Me The Reason และ A House Is Not A Home ในช่วงเวลา 30 ปีที่ลูเธอร์  แวนดรอส โลดแล่นอยู่ในวงการเพลง ทำสถิติขายอัลบั้มกว่า 25 ล้านก๊อบปี้ อีกทั้งรางวัลแกรมมี่ 8 รางวัล
ชีวิตช่วงแรกและอาชีพ
ลูเธอร์ แวนดรอส  มีชื่อเต็มว่า Luther Ronzoni Vandross, Jr. เขาเกิดเมื่อวันที่ 20 เมษายน ค.ศ. 1951 ที่นครนิวยอร์ก พ่อเป็นช่างทำเก้าอี้ มีงานอดิเรกเป็นนักร้องครวญเพลงสแตนดาร์ดในวงบิ๊กแบนด์   ส่วนแม่เป็นนักร้องร้องเพลงกอสเปลกับคณะนักร้องประสานเสียง  ลูเธอร์มีพี่สาวคนหนึ่งชื่อว่า Pat  เป็นสมาชิกนักร้องคณะ The Crests (มีเพลงอันดับ 2 ในอเมริกา คือเพลง 16 Candles)
แดนเจอรัสวูแมน
แดนเจอรัสวูแมน (Dangerous Woman) เป็นสตูดิโออัลบั้มลำดับที่ 3 ของนักร้องชาวอเมริกัน อารีอานา กรานเด วางจำหน่ายผ่านรีพับลิกเรเคิดส์ เมื่อวันที่ 20 พฤษภาคม ค.ศ. 2016 กรานเดเริ่มทำงานในอัลบั้มไม่นานหลังจากออกสตูดิโออัลบั้มชุดที่สอง มายเอฟรีติง (2014) กรานเดทำหน้าที่เป็นผู้อำนวยการผลิตของอัลบั้มร่วมกับแมกซ์ มาร์ตินและซาวาน โคเทชา มีนักร้องรับเชิญในอัลบั้มโดยนิกกี มินาจ, ลิล เวย์น, เมซี่ เกรย์ และฟิวเจอร์
ศรนารายณ์ ส.สมหมาย
ประวัติ
ศรนารายณ์เป็นนักมวยไทยที่เข้าแข่งขันในรายการสำคัญหลายรายการ อาทิ วันที่ 11 ธันวาคม พ.ศ. 2554 ศรนารายณ์เข้าแข่งขันคู่เอกศึกมวยไทย 7 สี โดยได้พบกับขุนศึกเล็ก อ.ขวัญเมือง ที่ซึ่งศรนารายณ์เคยชกมา 3 ครั้งและไม่เคยชนะ ทว่าจากการแข่งขันครั้งดังกล่าวศรนารายณ์เป็นฝ่ายชนะคะแนนขาด
การยึดรัฐสภาของไพรด์
การยึดรัฐสภาของไพรด์ (Pride's Purge) คือการยึดสภาสามัญชนที่นำโดยนายพันเอกทอมัส ไพรด์ (en:Thomas Pride) เมื่อวันที่ 6 ธันวาคม ค.ศ. 1648 เพื่อเป็นการกำจัดสมาชิกสภาผู้ไม่สนับสนุนกองทัพตัวแบบใหม่ และฝ่ายอิสระในรัฐสภายาว ซึ่งถือกันว่าเป็นการรัฐประหารเพียงครั้งเดียวในประวัติศาสตร์อังกฤษ
ภาษามอแกน
ภาษามอแกน (Moken) หรือภาษามอเก็น ภาษาเมาเก็น ภาษาบาซิง หรือ เซลุง, ซาลอง, ซะโลน และชาวเกาะ เป็นภาษาในตระกูลภาษาออสโตรนีเชียน ภาษากลุ่มมาลาโย-โพลีเนเซีย สาขามาเลย์อิกซึ่งพูดกันทางใต้ของประเทศพม่าลงมา ตั้งแต่เมืองมะริดลงมาทางใต้ พบมากในบริเวณเกาะของพม่าภาคใต้และคาบสมุทรเมกุย (ประมาณ 7,000 คน) ไปจนถึงจังหวัดระนอง จังหวัดพังงา จังหวัดภูเก็ต จังหวัดกระบี่ ของประเทศไทย
ห้างหุ้นส่วน
หน้าที่ของห้างหุ้นส่วน
ห้างหุ้นส่วนจำกัดหรือห้างหุ้นส่วนสามัญนิติบุคคล ที่จดทะเบียนตามประมวลกฎหมายแพ่งและพาณิชย์ มีหน้าที่ต้องจัดทำงบการเงินประจำปี ยื่นต่อสำนักบริหารข้อมูลธุรกิจ กรมพัฒนาธุรกิจการค้า หรือสำนักงานทะเบียนการค้าจังหวัด แล้วแต่กรณี ภายใน 5 เดือน นับแต่วันปิดรอบปีบัญชี แม้ว่าจะยังมิได้ประกอบกิจการก็ตาม มิฉะนั้น มีความผิดต้องระวางโทษ ปรับไม่เกินห้าหมื่นบาท
วัดสันกาวาฬ
วัดสันกาวาฬ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลแม่ก๊า อำเภอสันป่าตอง จังหวัดเชียงใหม่ มีที่ดินตั้งวัดเนื้อที่ 3 ไร่ ปัจจุบันมีพระครูสังวรสีลพิพัฒน์ สีลสํวโร เป็นเจ้าอาวาส ได้มีการซื้อที่ดินเพิ่มเพื่อขยายเขตวัดอีกจำนวน 4 ไร่ 2 งาน ปัจจุบันวัดมีอาณาเขตทั้งหมด 7 ไร่ 2 งาน 3 ตารางวา
คาซึระ โคทาโร่
ดูเพิ่ม
List of Gin Tama characters
จังหวัดโอริสตาโน
จังหวัดโอริสตาโน (provincia di Oristano, Province of Oristano) เป็นจังหวัดในประเทศอิตาลี ในแคว้นซาร์เดญญา มีเมืองเอกคือ โอริสตาโน จังหวัดมีพื้นที่ 3040 km2 มีประชากร 160,746 คน (ค.ศ. 2016) และมีความหนาแน่นประชากร 53.7 คนต่อตารางกิโลเมตร จังหวัดมี 87 เทศบาล
Schinziella
Schinziella เป็นสกุลของพืชดอกที่อยู่ในวงศ์ Gentianaceae มีเพียงสปีชีส์เดียวคือ Schinziella tetragona.
เอเชียนเกมส์ฤดูหนาว 2017
เมืองซัปโปะโระ และเมืองโอะบิฮิโระ เป็นเมืองที่ถูกเสนอตัวเป็นเจ้าภาพกีฬาเอเชียนเกมส์ฤดูหนาว 2017 โดยคณะกรรมการโอลิมปิกญี่ปุ่น ซึ่งได้รับเกียรติเป็นเจ้าภาพเมื่อวันที่ 31 มกราคม พ.ศ. 2554 การแข่งขันครั้งนี้เป็นครั้งที่ 3 ที่เมืองซัปโปะโระเป็นเจ้าภาพในปี 1986, 1990 และครั้งที่ 4 ที่ประเทศญี่ปุ่นเป็นเจ้าภาพ โดยเมืองซัปโปะโระเคยเป็นเจ้าภาพกีฬาโอลิมปิกฤดูหนาว 1972
เหรียญรางวัล
ซึ่งเหรียญรางวัลนี้มีเส้นผ่านศูนย์กลางขนาด 55 มิลลิเมตร (2.2 นิ้ว) และมีความหนา 4.5 มิลลิเมตร (0.8 นิ้ว) โดยเหรียญทองจะมีน้ำหนัก 109.1 กรัม (3.85 ออนซ์), เหรียญเงินมีน้ำหนัก 107.1 กรัม (3.78 ออนซ์) และเหรียญทองแดงมีน้ำหนัก 87.9 กรัม (3.10 ออนซ์)
ตุ๊กตาสัญลักษณ์
ตุ๊กตาสัญลักษณ์ประจำการแข่งขันครั้งนี้มีชื่อว่า "เอะโซะมอน" เป็นสัตว์ตระกูลเดียวกับกระรอกบิน โดยพบที่จังหวัดฮกไกโด ประเทศญี่ปุ่น ได้ที่เดียวเท่านั้น ซึ่งได้ใส่ผ้าพันคอสีแดง และใส่ผ้าคลุมสีฟ้าที่มีสัญลักษณ์กีฬาเอเชียนเกมส์ฤดูหนาว 2017
เทศบาลเมืองเบตง
การศึกษา
เทศบาลเมืองเบตงมีศูนย์พัฒนาเด็กเล็ก 1 แห่ง และมีโรงเรียนในสังกัดเทศบาล 5 แห่ง ได้แก่
จังหวัดนูซาเติงการาตะวันออก
หน่วยการบริหาร
• อำเภอซุมบาตะวันออก (Kabupaten Sumba Timur)
• อำเภอมังกาไร (Kabupaten Manggarai)
พระสุทธิสารวินิจฉัย (มะลิ บุนนาค)
ประวัติ
พระสุทธิสารวินิจฉัยสมรสกับนางสาวผ่องศรี เวภาระ ธิดาของขุนหลวงพระยาไกรสี (เปล่ง เวภาระ) กับคุณหญิงทองคำ ไกรสีห์ เมื่อปี พ.ศ. 2463 มีบุตรธิดาด้วยกัน 3 คน คือ
Schistostemon
Schistostemon เป็นสกุลของพืชดอกที่อยู่ในวงศ์ Humiriaceae.
ถิ่นกำเนิดของมันคือ อเมริกาเขตร้อนตอนใต้
พระราชวรนายก (สำรวม ปิยธัมโม)
มรณภาพ
ทั้งนี้ เมื่อช่วงเช้าวันที่ 20 ก.ค. หลังจากพระราชวรนายก ได้ฉันภัตตาหารเช้าแล้วได้เข้าพักผ่อนอยู่ภายในกุฏิชั้นล่าง ต่อมาช่วงสายก็พบว่านอนแน่นิ่งไม่รู้สึกตัว จึงช่วยนำส่งโรงพยาบาลนครนายก แล้วมรณภาพด้วยอาการสงบ เมื่อเวลาประมาณ 10.00 น. คณะศิษย์ได้กำหนดพิธีสักการะรดน้ำศพ ณ ศาลาบำเพ็ญกุศล วัดอุดมธานี ในวันที่ 21 กรกฎาคม พ.ศ. 2554 ตั้งแต่เวลา 12.00 น. และจะพระราชทานน้ำหลวงสรงศพในเวลา 16.00 น. พระราชวรนายก สิริรวมอายุได้ 69 ปี 11 เดือน 49 พรรษา
วิทยาลัยเทคนิคกาฬสินธุ์ สถาบันการอาชีวศึกษาภาคตะวันออกเฉียงเหนือ ๓
ประวัติ
พ.ศ   2556  เปิดสอนระดับปริญญาตรี  ภาควิชาเทคโนโลยียานยนต์ และเปิดสอนระดับ ปวช. หลักสูตร MEP สาขาคอมพิวเตอร์ธุรกิจ
เนินปราสาท
ในกรณีที่คล้ายคลึงกันถ้าผู้ก่อการยึดอำนาจในเมืองแต่ยังไม่สามารถยึดเนินปราสาทได้จากประมุขที่ยังครองอยู่ ก็แสดงถึงความไม่มั่นคงของอำนาจของผู้ก่อการ เช่นที่เกิดขึ้นในกรณีการก่อการกำเริบแมกคาบี (Maccabean Revolt) ในการต่อต้านจักรวรรดิซิลูซิด กองทหารเฮลเลนิสติกของเยรูซาเลมและผู้สนับสนุนซิลูซิดรักษาเนินปราสาทที่ป้อมอัคราได้อยู่หลายปี ซึ่งทำให้อำนาจการปกครองส่วนอื่นของเยรูซาเลมของฝ่ายแมกคาบีเป็นไปอย่างไม่มั่นคงเท่าใดนัก ในที่สุดเมื่อยึดปราสาทได้ฝ่ายแมกคาบีก็ทำการทำลายป้อมอัคราราบลง แต่ก็ย้ายไปสร้างเนินปราสาทของตนเองใหม่ตรงตำแหน่งอื่นของเยรูซาเลม
อันดับย่อยปลานกขุนทอง
เป็นปลาที่มีลักษณะร่วมกัน คือ มีริมฝีปากหนา พบได้ทั้งน้ำจืด, น้ำกร่อย และทะเล ซึ่งปลาในอันดับย่อยนี้ ที่เป็นที่รู้จักดี คือ ปลานกขุนทอง, ปลานกแก้ว, ปลาสลิดหิน, ปลาการ์ตูน และปลาหมอสี
ธนบัตร 100 บาท
ธนบัตร 100 บาท เป็นธนบัตรหมุนเวียนของสกุลเงินบาท เริ่มออกใช้ในประเทศไทยตั้งแต่ พ.ศ. 2445 ธนบัตร 100 บาทที่ใช้อยู่ในปัจจุบันเป็นธนบัตรไทยแบบที่ 15 และ ธนบัตรไทยแบบที่ 16
Schizenterospermum
Schizenterospermum เป็นสกุลของพืชดอกที่อยู่ในวงศ์ Rubiaceae.
กรมป่าไม้
ประวัติป่าไม้ในประเทศไทย
และได้เสนอให้ทางส่วนกลางควรต้องเข้าจัดการป่าไม้เสียเอง และเสนอให้จัดตั้งหน่วยงานที่ควบคุมและ บริหารป่าไม้ขึ้น ต่อมาจึงได้นำความกราบบังคมทูล พระบาทสมเด็จพระจุลจอมเกล้าเจ้าอยู่หัว เพื่อขอพระราชทานพระบรมราชวินิจฉัยซึ่งก็ได้ทรงพระราชดำริเห็นชอบ และ พระราชทาน พระราชหัตถเลขาถึงเสนาบดีกระทรวงมหาดไทย ทรงพระกรุณาโปรดเกล้าฯ ให้ จัดตั้งกรมป่าไม้ขึ้น โดยให้สังกัดอยู่ในกระทรวงมหาดไทย เมื่อวันที่ 18 กันยายน ร.ศ.115 (พ.ศ. 2439) และถือเป็นวันสถาปนากรมป่าไม้
สลัดได
สลัดได  เป็นพันธุ์ไม้ประดับอีกชนิดหนึ่ง ที่เป็นพืชสมุนไพรรักษาโรคได้ ต้นพืชชนิดนี้ถ้าจะนำมาใช้จะต้องมีความระมัดระวังให้มาก เพราะสลัดได ส่วนที่เป็นลำต้น กิ่งก้าน ดอก จะมียาง และ ยางนี้จะมีพิษค่อนข้างรุนแรง ถ้าใช้อย่างถูกวิธี ก็จะให้ประโยชน์  แก่นกลางต้นที่อายุมาก ๆ จะมีกลิ่นหอมเฉพาะตัว เรียก "กะลำพัก"
คมพยัคฆ์ ป.ประมุข
ประวัติ
ต่อมาในช่วง พ.ศ. 2548 – พ.ศ. 2549 คมพยัคฆ์เริ่มไม่มีรายการชก จึงไปเป็นเด็กเสิร์ฟอาหารที่ 13 เหรียญ และเป็นคนล่อเป้าให้กับชาวต่างชาติที่มาฝึกมวยไทยที่ค่ายมวย 13 เหรียญ เมื่อ "กำนันแก๊" ประมุข โรจนตัณฑ์ เลิกจัดมวยสากลอาชีพ คมพยัคฆ์ จึงย้ายมาอยู่ในสังกัดเพชรยินดีบ็อกซิ่งโปรโมชั่น ของ "เสี่ยเน้า" วิรัตน์ วชิรรัตนวงศ์ ขึ้นชกต่อเนื่องมาตลอด จนได้เป็นแชมป์สภามวยโลกเอเชียรุ่นไลท์ฟลายเวทเมื่อ 28 พฤศจิกายน พ.ศ. 2549 ชนะน็อก ลาร์รี เมเด ยก 3 และต่อมาได้ชิงแชมป์โลกของสภามวยโลก รุ่นไลท์ฟลายเวท เมื่อ 23 ธันวาคม พ.ศ. 2554 ซึ่งคมพยัคฆ์เป็นฝ่ายชนะน็อก อาเดรียน เอร์นันเดซ ยก 10 ได้ครองแชมป์โลก
ไมตรีปาละ สิริเสนะ
เขาสาบานตนเข้ารับตำแหน่งประธานาธิบดีต่อหน้ากนกสปาปติ ศรีปวัน (Kanagasabapathy Sripavan) ประธานศาลสูงสุด ณ จัตุรัสเอกราช เมื่อวันที่ 9 มกราคม พ.ศ. 2558 เวลา 18:20 นาฬิกา (เวลาท้องถิ่น) สาบานตนเสร็จแล้วเขาก็ตั้งวิกรมสิงหะเป็นนายกรัฐมนตรีทันที  ทั้งแถลงว่า จะอยู่ในตำแหน่งประธานาธิบดีเพียงวาระเดียว เขายังประกาศโอนอำนาจที่สำคัญของประธานาธิบดีไปให้รัฐสภาโดยสมัครใจในวันที่ 28 เมษายน พ.ศ. 2558
เขาเป็นที่กล่าวขวัญเพราะสร้างความประหลาดใจหลายประการให้ชาวศรีลังกา เช่น ออกกิจจานุเบกษา (gazette) ทุกวันศุกร์มาตั้งแต่ 26 ตุลาคม พ.ศ. 2561 และในปีเดียวกันนั้น เขายังถอดวิกรมสิงหะออกจากตำแหน่งนายกรัฐมนตรี ทั้งที่วิกรมสิงหะเป็นผู้สนับสนุนหลักให้เขาขึ้นเป็นประธานาธิบดีใน พ.ศ. 2558 แล้วเขาตั้งมหินทะ ราชปักษะ (Mahinda Rajapaksa) อดีตประธานาธิบดีซึ่งเคยเป็นคู่แข่งของเขา ให้เป็นนายกรัฐมนตรีแทน นอกจากนี้ เขายังสั่งปิดประชุมรัฐสภา ทั้งหมดทั้งมวลนี้ขัดต่อรัฐธรรมนูญศรีลังกา จึงนำไปสู่วิกฤตการณ์รัฐธรรมนูญ
บริษัทจำกัด
บริษัทจำกัด เป็นบริษัทที่จัดตั้งขึ้นโดยมีบุคคลตั้งแต่ 3 คนขึ้นไป ตกลงเข้าร่วมทุนโดยกำหนดทุนออกเป็นหุ้น   รวมถึงกำหนดมูลค่าหุ้นไว้ด้วย     ใช้คำนำหน้าว่า "บริษัท"  และคำว่า  "จำกัด" ต่อท้ายชื่อ
ลักษณะของบริษัทเอกชนจำกัด
1. ทุนแบ่งเป็นหุ้น แต่ละหุ้นมีจำนวนเท่า ๆ กัน ตามมาตรา 1117 กำหนดให้หุ้นหนึ่งไม่ต่ำกว่า 5 บาท
7. บริษัทไม่สามารถออกหุ้นกู้ได้ ตามมาตรา 1229
8. กฎหมายห้ามไม่ให้ถือหุ้นตนเอง ทำให้ไม่สามารถซื้อหุ้นของตนเองกลับคืนได้ ตามมาตรา 1143
การจดทะเบียนบริษัทและห้างหุ้นส่วน
ปัจจุบันได้มีการแก้ไขประมวลกฎหมายแพ่งและพาณิชย์ ใหม่เกี่ยวกับห้างหุ้นส่วนบริษัททำให้การจดทะเบียนห้างหุ้นส่วนจำกัด และจดทะเบียนบริษัท จำกัดมีการเปลี่ยนแปลงขั้นตอนและวิธีการพอสมควร เช่น การจดทะเบียนจัดตั้งบริษัทจำกัด จัดตั้งห้างหุ้นส่วนจำกัด  เปลี่ยนแปลงกรรมการบริษัท  เปลี่ยนแปลงผู้ถือหุ้น  เปลี่ยนแปลงที่อยู่บริษัท  เป็นต้น ซึ่งขั้นตอนและวิธีการที่เปลี่ยนแปลงนั้นมีทั้ง จำนวนบุคคลผู้เป็นหุ้นส่วน  กำหนดระยะเวลาบอกกล่าวการประชุม และที่สำคัญเรื่องการประกาศหนังสือพิมพ์ที่มีการกำหนดระยะ เวลาและรายการที่ต้องประกาศไว้แตกต่างจากเดิม  โดยขั้นแรกจะกล่าวถึงการจัดตั้งบริษัทจำกัดก่อน  ดังนี้
รายชื่อพายุเฮอริเคนแอตแลนติกที่ถูกถอนชื่อ
นี่คือรายการรวบรวมชื่อของพายุหมุนเขตร้อน (พายุโซนร้อน หรือ พายุเฮอริเคน) ซึ่งถูกถอนออกจากรายการวนใช้อย่างถาวรในภูมิภาคอเมริกาเหนือ
ชื่อที่ถูกถอนในช่วงพุทธทศวรรษ 2500
ในปี พ.ศ. 2503 มีการพัฒนาชุดรายชื่อแบบใช้หมุนเวียนจำนวนสี่ชุดขึ้น เพื่อหลีกเลี่ยงการสร้างชุดรายชื่อขึ้นใหม่ทุกปี ขณะการถอนชื่อพายุที่สร้างความเสียหายมากเป็นระยะเวลา 10 ปียังคงดำเนินอยู่ต่อไป ซึ่งรวมแล้วในขณะนั้นมีชื่อจำนวน 11 ชื่อที่มีความสำคัญมากพอจะถูกถอนเป็นเวลาหนึ่งทศวรรษ ในการประชุมการเตือนเฮอริเคน พ.ศ. 2512 ศูนย์เฮอริเคนแห่งชาติได้ร้องขอให้มีการถอนชื่อ แครอล, เอ็ดนา, เฮเซล และ ไอเนซ เป็นการถาวรเนื่องจากมีความสำคัญต่อการศึกษาวิจัยของชุมชน การร้องขอนี้ได้รับการตอบรับ และนำไปสู่แนวปฏิบัติในการถอนชื่อของพายุหมุนเขตร้อนที่มีนัยสำคัญเป็นการถาวรจนถึงปัจจุบัน โดยในทศวรรษนี้มีเพียงปี พ.ศ. 2501, 2502 และ 2505 ที่ไม่มีชื่อถูกถอน โดยรวมแล้วมีชื่อพายุถูกถอนจำนวน 10 ชื่อ มีจำนวนผู้เสียชีวิตอย่างน้อย คน และสร้างความเสียหายมากถึง ดอลลาร์สหรัฐ
ออสคาร์ คอร์เชลท์
เขาเคยเป็นนักเคมีอุตสาหกรรมที่ทำงานในอุตสาหกรรมการผลิตเบียร์ และเดินทางมายังประเทศญี่ปุ่นในปี ค.ศ. 1875 โดยได้ทำการสอนที่โรงเรียนแพทย์โตเกียว ซึ่งในปีถัดไปได้รวมเข้ากับมหาวิทยาลัยโตเกียว ในปี ค.ศ. 1880 เขาได้เลิกรับตำแหน่งทางวิชาการ หลังจากนั้นเขาได้ทำงานด้านการวิเคราะห์ดินให้แก่รัฐบาลญี่ปุ่น แล้วออกจากประเทศญี่ปุ่นไปในปี ค.ศ. 1884
เขาได้เรียนรู้เกี่ยวกับเกมหมากล้อมจากฮงอินโบ ชูโฮะ เมื่อครั้งที่อยู่ในประเทศญี่ปุ่น มีรายงานว่าพวกเขาเล่นกันโดยมีการต่อหมากหกเม็ด หลังจากนั้น เขาเดินทางกลับไปอาศัยอยู่ที่ไลพ์ซิช
เมืองคูบัว
ศาสนสถาน
ในส่วนโบราณสถานศาสนาพุทธแบบมหายาน มักนิยมตกแต่งอาคารด้วยลวดลายทั้งที่เป็นแผ่นภาพดินเผา แผ่นภาพปูนปั้น ตลอดจนประติมากรรมนูนสูง ทั้งดินเผาและปูนปั้น โดยพบในโบราณสถานหมายเลข 39 และ 40 พบภาพดินเผารูปพระโพธิสัตว์, เทวดา, อมนุษย์, และรูปสัตว์ โดยเฉพาะเศียรพระโพธิสัตว์ดินเผาที่แสดงถึงฝีมือช่างชั้นสูง รูปพระโพธิสัตว์ดินเผาที่ส่วนองค์ยังคงสภาพดีอยู่ ล้วนยืนในท่าตริภังค์ (ยืนเอียงสะโพก) ลักษณะเดียวกับประติมากรรมในศิลปะอินเดีย จนมีผู้สันนิษฐานว่าประติมากรรมดินเผาที่พบที่โบราณสถานหมายเลข 39 และ 40 นี้ อาจจะทำขึ้นโดยช่างฝีมือชาวอินเดียที่เดินทางเข้ามาตั้งหลักแหล่งบริเวณเมืองคูบัว ในราวพุทธศตวรรษที่ 11-13
โบราณวัตถุ
โบราณวัตถุที่ทำขึ้นเกี่ยวกับศาสนา พบประติมากรรมประดับอาคารศาสนสถาน, พระพุทธรูปดินเผาและปูนปั้น, พระพิมพ์ ทั้งที่ทำจากดินเผาและหินชนวน, ชิ้นส่วนธรรมจักรศิลา, ประติมากรรมรูปบุคคลที่ทำด้วยดินเผาและปูนปั้น แสดงให้เห็นถึงวิถีชีวิตของคนภายในเมืองคูบัว เช่น ภาพดินเผารูปผู้ชายไว้เครา แต่งกายมีผ้าโพกศีรษะแหลม สวมรองเท้าบู๊ท สันนิษฐานว่าอาจเป็นชาวอาหรับที่เดินทางเข้ามาค้าขาย
โบราณสถานหมายเลข 8
โบราณสถานหมายเลข 8 หรือวัดคูบัว สันนิษฐานว่าเป็นฐานของเจดีย์ขนาดใหญ่ ก่อด้วยอิฐ
โบราณสถานหมายเลข 40
การขุดแต่งเจดีย์องค์นี้ พบโบราณวัตถุที่ทำด้วยดินเผามากกว่าโบราณสถานแห่งอื่นอย่างเห็นได้ชัด ทั้งชิ้นส่วนพระพุทธรูป พระโพธิสัตว์ เทวรูป รวมทั้งประติมากรรมต่างๆ เช่น เศียรยักษ์ ศีรษะคนต่างชาติ (แขก) หัวสิงโต ลวดลายประดับสถูป เป็นต้น
การค้นพบ
เมืองคูบัวถูกค้นพบเมื่อวันที่ 25 พฤษภาคม พ.ศ. 2494 โดยพระพุทธวิริยากรแห่งวัดสัตตนารถปริวัตรวรวิหาร ร่วมกับสมเด็จพระพุทธปาพจนบดีแห่งวัดราชบพิธสถิตมหาสีมารามราชวรวิหาร, พระภิกษุสะอาดแห่งวัดลาดเมธัง, และสามเณรไสวแห่งวัดศรีสุริยวงศ์ กลุ่มพระภิกษุนี้ได้ทำการสำรวจและได้พบซากโบราณสถานที่ปรากฏอยู่ภายในตำบลคูบัว
ต่อมาในเดือนพฤษภาคม พ.ศ. 2500 พระภิกษุลมูล คุณาภิรโตแห่งวัดสัตตนารถปริวัตรวรวิหาร พร้อมกับชาวบ้านจังหวัดราชบุรีได้ปรึกษาแล้วร่วมกันทำหนังสือแจ้งไปยังกรมศิลปากรว่ามีคนหลายกลุ่มบุกรุกเข้าไปยังพื้นที่ในบริเวณวัดร้างแห่งหนึ่งเพื่อขุดหาสมบัติในตำบลคูบัว และได้ทรัพย์สมบัติเป็นโบราณวัตถุอยู่หลายชิ้น กลุ่มพระภิกษุจึงขอให้ทางกรมศิลปากรได้เข้าไปสำรวจพื้นที่ดังกล่าว เมื่อทางกรมศิลปากรทราบเรื่องจึงได้ส่งคณะเจ้าหน้าที่ออกสำรวจ และได้พบเนินดินขนาดใหญ่อยู่หลายแห่ง มีก้อนอิฐกระจัดกระจายอยู่ตามเนินดิน ผู้สำรวจสันนิษฐานว่าเนินดินเหล่านั้นน่าจะเป็นโบราณสถาน และพบเศียรพระพุทธรูปที่ชาวบ้านพบในบริเวณนั้น มีลักษณะทางศิลปะเช่นเดียวกับพระพุทธรูปสมัยทวารวดี
กีฬาจักรยานในโอลิมปิกฤดูร้อน 1904
การแข่งขันจักรยานในโอลิมปิกฤดูร้อน 1904 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 3 ที่กรุงเซนต์หลุยส์ สหรัฐ ระหว่างวันที่ 2-5 สิงหาคม พ.ศ. 2447 จัดขึ้นที่สนาม Francis Field Stadium ซึ่งการแข่งขันกีฬาจักรยานครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 18 คน จาก 1 ประเทศ
อ็องตวน เดอ แซ็งแตกซูว์เปรี
อ็องตวน เดอ แซ็งแตกซูว์เปรี (Antoine de Saint-Exupéry) เป็นนักเขียนและนักบินชาวฝรั่งเศส เกิดเมื่อวันที่ 29 มิถุนายน ค.ศ. 1900 มีงานเขียนเป็นจำนวนมากในภาษาฝรั่งเศส ผลงานที่มีชื่อเสียงที่สุดคือเจ้าชายน้อย อ็องตวน เดอ แซ็งแตกซูว์เปรีหายสาบสูญขณะบินลาดตระเวนอยู่เหนือน่านฟ้าแอฟริกาเหนือเมื่อวันที่ 31 กรกฎาคม ค.ศ. 1944
บีชมาร์เทิน
บีชมาร์เทิน (Beech marten; ) เป็นสัตว์ลูกด้วยนมกินเนื้อขนาดเล็กชนิดหนึ่ง จำพวกมาร์เทิน หรือหมาไม้
สนามกีฬาเซยาตีริ
สนามกีฬาเซยาตีริ (Zayarthiri Stadium; ဇေယျာသီရိ အားကစားကွင်း) เป็นสนามกีฬาอเนกประสงค์ในดินแดนสหภาพเนปยีดอ ประเทศพม่า สนามมีความจุ 30,000 ที่นั่ง หลังจากเสร็จสิ้นในปี พ.ศ. 2555 ส่วนใหญ่จะใช้สำหรับฟุตบอลและการแข่งขันกรีฑา นอกจากนี้ยังเป็นเจ้าภาพการแข่งขันฟุตบอลชายในซีเกมส์ 2013 สร้างขึ้นพร้อมกับสนามกีฬาซะบูตีริ
อาร์คีออปเทอริกซ์
อาร์คีออปเทอริกซ์มีชีวิตอยู่ในช่วงปลายของยุคจูแรสซิกหรือประมาณ 150 ล้านปีมาแล้ว ในสถานที่ที่ปัจจุบันอยู่ทางตอนใต้ของประเทศเยอรมนี ในช่วงเวลาที่ยุโรปมีสภาพเป็นหมู่เกาะ เป็นทะเลตื้น ที่มีภูมิอากาศแบบเขตร้อน และอยู่ใกล้กับแนวเส้นศูนย์สูตรมากกว่าที่เป็นอยู่ในปัจจุบัน มีขนาดและรูปร่างคล้ายกับนกสาลิกาปากดำ ตัวใหญ่ที่สุดอาจมีขนาดเท่านกเรเวน อาร์คีออปเทอริกซ์มีความยาวของลำตัวได้ถึง 0.5 เมตร (1.6 ฟุต) กล่าวคือเป็นสิ่งมีชีวิตขนาดเล็ก มีปีกกว้าง และอนุมานได้ว่ามีความสามารถในการบินหรือร่อนได้ อาร์คีออปเทอริกซ์มีลักษณะกระเดียดไปทางไดโนเสาร์ในมหายุคมีโซโซอิกขนาดเล็กมากกว่าลักษณะของนกในปัจจุบัน  โดยเฉพาะอย่างยิ่งมันมีลักษณะหลายประการที่เป็นลักษณะร่วมกับไดโนเสาร์ในกลุ่มของไดโนนายโคซอร์ (โดรมีโอซอร์ และ ทรูดอนติด) ได้แก่ลักษณะของกรามที่มีฟันแหลมคม มีนิ้วสามนิ้ว และมีกงเล็บ มีกระดูกหางยาว มีนิ้วเท้านิ้วที่สองยื่นยาวออกไปมากเป็นพิเศษ (killing claws) มีขนแบบนก (ซึ่งแสดงลักษณะของสัตว์เลือดอุ่น) และลักษณะโครงกระดูกอื่นๆ อีกหลายประการ
ลักษณะ
โดยการประมาณการแล้ว อาร์คีออปเทอริกซ์มีขนาดเทียบเท่ากับนกขนาดกลางในปัจจุบัน มีปีกกว้าง โค้งมนตรงส่วนปลายปีก และมีหางยาวเมื่อเปรียบเทียบกับความยาวของลำตัว อาร์คีออปเทอริกซ์อาจมีลำตัวยาวได้ถึง 50 เซนติเมตร แม้ว่าขนของมันจะมีรายละเอียดในฟอสซิลน้อยกว่าลักษณะอื่นๆ แต่ก็มีลักษณะในรูปแบบและโครงสร้างทั่วไปคล้ายกับของขนนกในปัจจุบัน อย่างไรก็ตามแม้จะพบมีขนแบบนกจำนวนมาก แต่อาร์คีออปเทอริกซ์ก็ยังมีลักษณะแบบไดโนเสาร์เทอโรพอดหลายประการ ลักษณะที่ไม่พบในนกปัจจุบันคืออาร์คีออปเทอริกซ์มีซี่ฟันขนาดเล็ก รวมถึงมีกระดูกหางยาวซึ่งเป็นลักษณะที่อาร์คีออปเทอริกซ์มีร่วมกับไดโนเสาร์อื่นๆในช่วงเวลานั้น